[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.5.2008

COM(2008)243 τελικό

2008/0093 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στην αλιευτική συμφωνία σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 2008 μέχρι την 31η Ιουλίου 2012

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Κοινότητα και η Ισλαμική Δημοκρατία της Μαυριτανίας διαπραγματεύθηκαν και μονογράφησαν, στις 13 Μαρτίου 2008, πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας.

Το εν λόγω πρωτόκολλο έχει συναφθεί για περίοδο τεσσάρων ετών. Τίθεται σε ισχύ την ημέρα κατά την οποία τα μέρη γνωστοποιούν αμοιβαία ότι ολοκληρώθηκε η διεκπεραίωση των αναγκαίων για την έγκριση διαδικασιών. Εφαρμόζεται από την 1η Αυγούστου 2008. Αντικαθιστά το πρωτόκολλο που καθορίζει τις αλιευτικές δυνατότητες και τη χρηματική αντιπαροχή, το οποίο ισχύει από την 1η Αυγούστου 2006 μέχρι την 31η Ιουλίου 2008 και μπορεί να ανανεωθεί σιωπηρά μέχρι την 31η Ιουλίου 2012.

Για τον καθορισμό της διαπραγματευτικής της θέσης, η Επιτροπή βασίστηκε, μεταξύ άλλων, στην αξιολόγηση του επιπέδου χρησιμοποίησης του προηγούμενου πρωτοκόλλου. Έτσι, το νέο αυτό πρωτόκολλο προβλέπει τη μείωση των αλιευτικών δυνατοτήτων σε σχέση με το πρωτόκολλο που ισχύει από την 1η Αυγούστου 2006 μέχρι την 31η Ιουλίου 2008, πράγμα το οποίο συνάδει προς τις μειωμένες ανάγκες του ευρωπαϊκού στόλου και τις πρόσφατες επιστημονικές γνωμοδοτήσεις. Οι αλιευτικές δυνατότητες μειώθηκαν κατά 25% για την κατηγορία των κεφαλόποδων, κατά 10% ως 50% για της κατηγορίες των βενθοπελαγικών και κατά 43% για την κατηγορία των μικρών πελαγικών, περιορίζοντας με τον τρόπο αυτό τη συνολική ποσότητα σε 250.000 τόνους ετησίως, αντί των 440 000 τόνων ετησίως που ισχύει σήμερα.

Το πρωτόκολλο αυτό, χάρη στην ενισχυμένη τομεακή υποστήριξη , στοχεύει την ενίσχυση της οικονομικής ολοκλήρωσης του κλάδου της αλιείας, ευνοώντας ιδίως τις επενδύσεις, και από πλευράς ευρωπαϊκών επιχειρήσεων, στον κλάδο της αλιείας της Μαυριτανίας.

Βάσει της τομεακής στρατηγικής στον κλάδο της αλιείας την οποία χάραξε η νέα μαυριτανική κυβέρνηση που σχηματίστηκε κατόπιν των δημοκρατικών εκλογών του Μαρτίου 2007, οι σημερινές προτεραιότητες της πολιτικής στον τομέα της αλιείας στην Μαυριτανία όσον αφορά τους προς επίτευξη στόχους και τον σχετικό ετήσιο και πολυετή προγραμματισμό, θα προσδιοριστούν κατόπιν κοινής συμφωνίας, προκειμένου να διασφαλιστεί η αειφόρος και υπεύθυνη διαχείριση του κλάδου.

Η χρηματική αντιπαροχή του πρωτοκόλλου ορίζεται σε 86 εκατομμύρια ευρώ για το πρώτο έτος, 76 εκατομμύρια ευρώ για το δεύτερο έτος, 73 εκατομμύρια ευρώ για το τρίτο έτος και 70 εκατομμύρια ευρώ για το τέταρτο έτος. Από αυτή την χρηματική αντιπαροχή, για την οικονομική υποστήριξη της εφαρμογής της εθνικής πολιτικής αλιείας θα διατεθούν 11 εκατομμύρια ευρώ το πρώτο έτος, 16 εκατομμύρια ευρώ το δεύτερο έτος, 18 εκατομμύρια ευρώ το τρίτο έτος και 20 εκατομμύρια ευρώ το τέταρτο έτος, εκ των οποίων 1 εκατομμύριο ευρώ ετησίως για την στήριξη στο Εθνικό πάρκο Banc d' Arguin.

Οι αλιευτικές δυνατότητες που προβλέπονται στη συμφωνία καθορίστηκαν λαμβανομένων υπόψη έντεκα κατηγοριών : Οι όροι για κάθε περίοδο ισχύος των αδειών είναι οι ακόλουθοι:

- Οστρακόδερμα (εκτός αστακού): μέγιστη επιτρεπόμενη ολική χωρητικότητα 9.570 GT.

- Μηχανότρατες και παραγαδιάρικα με στόχο τον μαύρο μερλούκιο: μέγιστη επιτρεπόμενη ολική χωρητικότητα 3.240 GT.

- Αλιευτικά βενθοπελαγικής αλιείας-εκτός από μηχανότρατες και με στόχο είδη εκτός από τον μαύρο μερλούκιο: μέγιστη επιτρεπόμενη ολική χωρητικότητα 1162 GT.

- Βενθοπελαγικές μηχανότρατες-με στόχο βενθοπελαγικά είδη εκτός από τον μαύρο μερλούκιο, κεφαλόποδα και οστρακόδερμα: μέγιστη επιτρεπόμενη ολική χωρητικότητα 375 GT.

- Κεφαλόποδα: μέγιστη επιτρεπόμενη ολική χωρητικότητα 13.950 GT για 32 άδειες.

- Αστακοί και καβούρια: μέγιστη επιτρεπόμενη ολική χωρητικότητα 300 GT για κάθε κατηγορία.

- Θυνναλιευτικά: κατ’ανώτατο όριο 22 άδειες για γρι-γρι και 22 άδειες συνολικά για αλιευτικά με καλάμια και παραγαδιάρικα.

- Μικρά πελαγικά σκάφη (πελαγικές μηχανότρατες-ψυγεία): 17 άδειες.

- Μικρά πελαγικά σκάφη (χωρίς ψυκτικές εγκαταστάσεις): μέγιστη επιτρεπόμενη ολική χωρητικότητα 15.000 GT.

Τα τέλη που καταβάλλουν οι εφοπλιστές έχουν καθοριστεί για κάθε κατηγορία. Το σύνολο των εισφορών των εφοπλιστών που καταβάλλονται απευθείας στη Μαυριτανία εκτιμάται ότι ανέρχεται σε 15.000.000 € περίπου ετησίως.

Η Επιτροπή προτείνει στο Συμβούλιο να εγκρίνει στη βάση αυτή τη σύναψη του εν λόγω νέου πρωτοκόλλου στον τομέα της αλιείας μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας.

Αντικείμενο χωριστής διαδικασίας αποτελεί μια πρόταση απόφασης του Συμβουλίου σχετικά με την προσωρινή εφαρμογή του νέου πρωτοκόλλου.

2008/0093 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στην αλιευτική συμφωνία σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για την περίοδο από την 1 η Αυγούστου 2008 μέχρι την 31 η Ιουλίου 2012

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας τα ακόλουθα:

1. Η Κοινότητα και η Ισλαμική Δημοκρατία της Μαυριτανίας διαπραγματεύθηκαν και μονογράφησαν συμφωνία αλιευτικής σύμπραξης. Η συμφωνία αυτή εγκρίθηκε με τον κανονισμό (ΕΚ) αριθ. 1801/2006 του Συμβουλίου[1] οποίος τέθηκε σε ισχύ στις 5 Δεκεμβρίου 2006.

2. Η Κοινότητα και η Ισλαμική Δημοκρατία της Μαυριτανίας διαπραγματεύθηκαν και μονογράφησαν πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία σύμπραξης, για την περίοδο από την 1η Αυγούστου 2008 μέχρι την 31η Ιουλίου 2012.

3. Είναι προς το συμφέρον της Κοινότητας να εγκριθεί το εν λόγω πρωτόκολλο.

4. Το εν λόγω πρωτόκολλο αντικαθιστά το προηγούμενο, το οποίο εγκρίθηκε με τον κανονισμό (ΕΚ) αριθ. 1801/2006.

5. Είναι σκόπιμο να καθοριστεί η μέθοδος κατανομής των αλιευτικών δυνατοτήτων μεταξύ των κρατών μελών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη αλιευτική συμφωνία σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 2008 μέχρι την 31η Ιουλίου 2012, εγκρίνεται εξ ονόματος της Κοινότητας,

Το κείμενο του πρωτοκόλλου επισυνάπτεται στον παρόντα κανονισμό.

Άρθρο 2

1. Οι καθοριζόμενες στο πρωτόκολλο αλιευτικές δυνατότητες κατανέμονται μεταξύ των κρατών μελών ως εξής:

Κατηγορία αλιείας | Μέγιστη ολική χωρητικότητα σε GT ή μέγιστος αριθμός αδειών ανά περίοδο αδειοδότησης | Κράτος μέλος | Ολική χωρητικότητα, άδειες ή ανώτατο ετήσιο όριο των αλιευμάτων ανά κράτος μέλος |

Κατηγορία 1: Σκάφη αλιείας οστρακόδερμων εκτός αστακού και καβουριών | 9.570 GT | Ισπανία | 7313 GT |

Ιταλία | 1371 GT |

Πορτογαλία | 886 GT |

Κατηγορία 2: Μηχανότρατες και παραγαδιάρικα βυθού με στόχο τον μαύρο μερλούκιο | 3.240 GT | Ισπανία | 3240 GT |

Κατηγορία 3: Αλιευτικά βενθοπελαγικής αλιείας εκτός από μηχανότρατες με στόχο είδη εκτός από τον μαύρο μερλούκιο | 1162 GT | Ισπανία | 1162 GT |

Κατηγορία 4: Μηχανότρατες-ψυγεία βενθοπελαγικής αλιείας | 375 GT | Ελλάδα | 375 GT |

Κατηγορία 5: Κεφαλόποδα | 13.950 GT 32 άδειες | Ισπανία | 24 άδειες |

Ιταλία | 4 άδειες |

Πορτογαλία | 1 άδεια |

Ελλάδα | 3 άδειες |

Κατηγορία 6 Αστακοί | 300 GT | Πορτογαλία | 300 GT |

Κατηγορία 7: Θυνναλιευτικά γρι-γρι με ψυκτικές εγκαταστάσεις | 22 άδειες | Ισπανία | 17 άδειες |

ΓΑΛΛΙΑ | 5 άδειες |

Κατηγορία 8: Θυνναλιευτικά με καλάμια και παραγαδιάρικα επιφανείας | 22 άδειες | Ισπανία | 18 άδειες |

ΓΑΛΛΙΑ | 4 άδειες |

Κατηγορία 9: Μηχανότρατες - ψυγεία πελαγικής αλιείας | 17 άδειες για ποσότητα αναφοράς 250.000 τόνους |

Κατηγορία 10 : Αλιεία καβουριών | 300 GT | Ισπανία | 300 GT |

Κατηγορία 11: Σκάφη πελαγικής αλιείας χωρίς ψυκτικές εγκαταστάσεις | 15.000 GT ανά μήνα κατά μέσο όρο ετησίως |

2. Κατ’ εφαρμογή των διατάξεων του πρωτοκόλλου, οι μη χρησιμοποιηθείσες αλιευτικές δυνατότητες της κατηγορίας 11: (σκάφη πελαγικής αλιείας χωρίς ψυκτικές εγκαταστάσεις) μπορούν να χρησιμοποιηθούν από την κατηγορία 9: (μηχανότρατες – ψυγεία πελαγικής αλιείας) μέχρι 20 κατ’ανώτατο όριο άδειες μηνιαίως.

3. Σε ότι αφορά την κατηγορία 9 (μηχανότρατες – ψυγεία πελαγικής αλιείας), η Επιτροπή αφού παραλάβει σχέδιο αλιείας το οποίο καταρτίζουν τα κράτη μέλη και στο οποίο αναφέρουν λεπτομερώς τις αιτήσεις ανά σκάφος, διαβιβάζει τις αιτήσεις για χορήγηση άδειας στις μαυριτανικές αρχές, τις ενημερώνει κατά πόσον υπάρχει πρόθεση χρησιμοποίησης της συμπληρωματικής ποσόστωσης των 50 000 τόνων πλέον της ποσότητας αναφοράς των 250 000 τόνων και ενδεχομένως, ζητά από τις αρχές αυτές να αυξήσουν την συμπληρωματική ποσόστωση κατά 50 000 τόνους. Στο ετήσιο σχέδιο αλιείας ορίζονται επακριβώς για κάθε σκάφος οι μήνες δραστηριότητας και τα κατ' εκτίμηση αλιεύματα για κάθε μήνα δραστηριότητας. Όσον αφορά το πρώτο έτος εφαρμογής του πρωτοκόλλου, τα αλιευτικά σχέδια διαβιβάζονται στην Επιτροπή το αργότερο μέχρι τις 15 Οκτωβρίου 2008. Από το έτος 2009, τα σχέδια αυτά διαβιβάζονται την Επιτροπή το αργότερο στις 31 Ιανουαρίου εκάστου έτους.

Όσον αφορά την κατηγορία 9 (μηχανότρατες-ψυγεία πελαγικής αλιείας) στην περίπτωση που οι αιτήσεις για χορήγηση άδειας υπερβούν τον μέγιστο επιτρεπόμενο αριθμό ανά περίοδο αναφοράς, η Επιτροπή διαβιβάζει κατά προτεραιότητα τις αιτήσεις των σκαφών που χρησιμοποίησαν περισσότερο τις άδειες κατά τους έξι τελευταίους μήνες πριν από την υποβολή των σχετικών αιτήσεων χορήγησης άδειας.

4. Όσον αφορά την κατηγορία 11 (σκάφη πελαγικής αλιείας χωρίς ψυκτικές εγκαταστάσεις) η Επιτροπή διαβιβάζει στις μαυριτανικές αρχές τις αιτήσεις χορήγησης άδειας αφού παραλάβει αλιευτικό σχέδιο που διαβιβάζουν τα κράτη μέλη και στο οποίο αναφέρονται λεπτομερώς οι αιτήσεις ανά σκάφος. Το σχέδιο αυτό διαβιβάζεται στην Επιτροπή το αργότερο την 1η Δεκεμβρίου του προηγούμενου έτους. Αναφέρεται σ' αυτό ο αριθμός των προβλεπόμενων GT για κάθε μήνα δραστηριότητας.

Σε περίπτωση που μια αίτηση υπερβαίνει τον ετήσιο μέσο όρο των 15.000 GT μηνιαίως, η κατανομή πραγματοποιείται βάσει των σχεδίων αλιείας που αναφέρονται παραπάνω, στο πρώτο εδάφιο.

Άρθρο 3

1. Η διαχείριση των αλιευτικών δυνατοτήτων γίνεται συμφώνως προς το άρθρο 20 του κανονισμού (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής[2].

2. Εάν οι αιτήσεις αδειών των κρατών μελών που προβλέπονται στην παράγραφο 2 δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις χορήγησης αδείας οποιουδήποτε άλλου κράτους μέλους.

Άρθρο 4

Τα κράτη μέλη, τα σκάφη των οποίων αλιεύουν στο πλαίσιο της παρούσας συμφωνίας, κοινοποιούν στην Επιτροπή τις ποσότητες κάθε αποθέματος που αλιεύονται στην αλιευτική ζώνη της Μαυριτανίας σύμφωνα με τις διατάξεις του κανονισμού (ΕΚ) αριθ. 500/2001 της Επιτροπής, της 14ης Μαρτίου 2001, για τη θέσπιση των λεπτομερειών εφαρμογής του κανονισμού (ΕΟΚ) αριθ. 2847/1993 του Συμβουλίου σχετικά με τον έλεγχο των αλιευμάτων των κοινοτικών αλιευτικών σκαφών στα ύδατα τρίτων χωρών και στην ανοικτή θάλασσα[3].

Άρθρο 5

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το πρωτόκολλο δεσμεύοντας την Κοινότητα.

Άρθρο 6

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΡΩΤΟΚΟΛΛΟ

για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στην αλιευτική συμφωνία σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 2008 μέχρι τις 31 Ιουλίου 2012

Άρθρο 1 Περίοδος εφαρμογής και αλιευτικές δυνατότητες

1. Από την 1η Αυγούστου 2008 και για περίοδο τεσσάρων ετών, οι αλιευτικές δυνατότητες που χορηγούνται δυνάμει των άρθρων 5 και 6 της συμφωνίας καθορίζονται στον πίνακα που επισυνάπτεται στο παρόν πρωτόκολλο. Οι εν λόγω δυνατότητες αποτελούν μέρος της γενικής αλιευτικής προσπάθειας που περιλαμβάνεται στο παράρτημα ΙΙΙ, η οποία έχει οριστεί από τις μαυριτανικές αρχές βάσει των διαθέσιμων και περιοδικά επικαιροποιούμενων επιστημονικών γνωμοδοτήσεων.

2. Η παράγραφος 1 εφαρμόζεται με την επιφύλαξη των διατάξεων των άρθρων 4 και 5 του παρόντος πρωτοκόλλου.

3. Κατ’ εφαρμογή του άρθρου 6 της συμφωνίας, τα σκάφη που φέρουν σημαία κράτους μέλους της Ευρωπαϊκής Κοινότητας μπορούν να ασκούν αλιευτικές δραστηριότητες στις αλιευτικές ζώνες της Μαυριτανίας μόνον εάν κατέχουν άδεια αλιείας που έχει εκδοθεί στο πλαίσιο του παρόντος πρωτοκόλλου και σύμφωνα με τους κανόνες που περιγράφονται στα παραρτήματά του.

Άρθρο 2 Χρηματική αντιπαροχή - Τρόπος πληρωμής

1. Η χρηματική αντιπαροχή που αναφέρεται στο άρθρο 7 της συμφωνίας ορίζεται σε 86 εκατομμύρια ευρώ για το πρώτο έτος, 76 εκατομμύρια ευρώ για το δεύτερο έτος, 73 εκατομμύρια ευρώ για το τρίτο έτος και 70 εκατομμύρια ευρώ για το τέταρτο έτος[4]. Από τα ποσά αυτά, 11 εκατομμύρια ευρώ το πρώτο έτος, 16 εκατομμύρια ευρώ το δεύτερο έτος, 18 εκατομμύρια ευρώ το τρίτο έτος και 20 εκατομμύρια ευρώ το τέταρτο έτος θα διατεθούν από τη Μαυριτανία για την οικονομική στήριξη στην εφαρμογή της εθνικής αλιευτικής πολιτικής, όπως προβλέπεται στο άρθρο 7 παράγραφος 1 στοιχείο β) της συμφωνίας, εκ των οποίων 1 εκατομμύριο ευρώ ετησίως για την στήριξη στο Εθνικό πάρκο Banc d' Arguin.

2 Σε περίπτωση υπέρβασης της συνολικής ποσότητας των 250 000 τόνων ετησίως για την κατηγορία 9 "Πελαγική αλιεία", η Κοινότητα, ως συμβαλλόμενο μέρος, θα καταβάλει συμπληρωματική συνεισφορά 40 ευρώ ανά αλιευόμενο τόνο.

3. Η παράγραφος 1 εφαρμόζεται με την επιφύλαξη των διατάξεων των άρθρων 4, 5, 6, 7, 9, 10 και 13 του παρόντος πρωτοκόλλου.

4. Η πληρωμή της χρηματικής αντιπαροχής από την Κοινότητα πραγματοποιείται το αργότερο στις 31 Αυγούστου 2008 για το πρώτο έτος και το αργότερο την 1η Αυγούστου για τα επόμενα έτη.

5. Η χρηματική αντιπαροχή καταβάλλεται σε λογαριασμό του Δημόσιου Ταμείου της Ισλαμικής Δημοκρατίας της Μαυριτανίας που έχει ανοίξει στην Κεντρική Τράπεζα Μαυριτανίας, και του οποίου τα στοιχεία κοινοποιούνται από το Υπουργείο.

6. Με την επιφύλαξη των διατάξεων του άρθρου 6 του παρόντος πρωτοκόλλου, η δημοσιονομική κατανομή της εν λόγω αντιπαροχής και η στήριξη στο Εθνικό Πάρκο αποφασίζονται στο πλαίσιο της οικονομικής νομοθεσίας της Μαυριτανίας και, ως εκ τούτου, υπόκεινται στην αποκλειστική αρμοδιότητα του μαυριτανικού κράτους.

Άρθρο 3 Επιστημονική συνεργασία

1. Τα δύο μέρη δεσμεύονται να προωθήσουν την υπεύθυνη αλιεία στις αλιευτικές ζώνες της Μαυριτανίας βάσει των αρχών της αειφόρου ανάπτυξης.

2. Κατά τη διάρκεια ισχύος του παρόντος πρωτοκόλλου, τα δύο μέρη συνεργάζονται για να μελετήσουν σε μεγαλύτερο βάθος ορισμένα ζητήματα που σχετίζονται με την εξέλιξη της κατάστασης των πόρων στις αλιευτικές ζώνες της Μαυριτανίας. Προς τον σκοπό αυτό, πραγματοποιείται ετησίως μια συνάντηση της κοινής επιστημονικής επιτροπής σύμφωνα με το άρθρο 4 παράγραφος 1 της συμφωνίας. Κατόπιν αιτήματος ενός εκ των μερών και σε περίπτωση ανάγκης που εκφράζεται στο πλαίσιο του παρόντος πρωτοκόλλου, είναι δυνατόν να συγκληθούν και άλλες συναντήσεις της κοινής επιστημονικής επιτροπής.

3. Τα δύο μέρη, με βάση τα αποτελέσματα των εργασιών της κοινής επιστημονικής επιτροπής και υπό το πρίσμα των βέλτιστων διαθέσιμων επιστημονικών γνωμοδοτήσεων, διαβουλεύονται στο πλαίσιο της μεικτής επιτροπής που προβλέπεται στο άρθρο 10 της συμφωνίας, για να εγκρίνουν, με κοινή συναίνεση και εφόσον είναι αναγκαίο, μέτρα που αποβλέπουν στην αειφόρο διαχείριση των αλιευτικών πόρων.

4. Η εντολή της κοινής επιστημονικής επιτροπής αφορά κυρίως τις εξής δραστηριότητες:

α) εκπόνηση επιστημονικής έκθεσης για τα είδη αλιείας που αποτελούν αντικείμενο της παρούσας συμφωνίας·

β) προσδιορισμό και εφαρμογή ετήσιου προγράμματος σχετικά με ειδικά επιστημονικά θέματα για την καλύτερη κατανόηση της κατάστασης και της εξέλιξης των οικοσυστημάτων·

γ) μελέτη, σύμφωνα διαδικασία που εγκρίνεται με συναίνεση από την επιτροπή, των ειδικών θεμάτων που προκύπτουν κατά την εκτέλεση της παρούσας συμφωνίας·

δ) υλοποίηση, μεταξύ άλλων και εφόσον είναι αναγκαίο, εκστρατειών πειραματικής αλιείας για τον προσδιορισμό των αλιευτικών δυνατοτήτων και των εναλλακτικών επιλογών εκμετάλλευσης που εγγυώνται τη διατήρηση των πόρων και του οικοσυστήματος.

Άρθρο 4 Αναθεώρηση των αλιευτικών δυνατοτήτων

1. Οι αλιευτικές δυνατότητες που αναφέρονται στο άρθρο 1 του παρόντος πρωτοκόλλου μπορούν να αυξηθούν με κοινή συμφωνία στο μέτρο που, σύμφωνα με τα συμπεράσματα της κοινής επιστημονικής επιτροπής που αναφέρεται στην παράγραφο 1 του άρθρου 4 της συμφωνίας, η αύξηση αυτή δεν θίγει την αειφόρο διαχείριση των πόρων της Μαυριτανίας. Στην περίπτωση αυτή, η χρηματική αντιπαροχή που αναφέρεται στο άρθρο 2 παράγραφος 1 του παρόντος πρωτοκόλλου αυξάνεται αναλόγως και pro rata temporis. Ωστόσο, το συνολικό ποσό της χρηματικής αντιπαροχής που καταβάλλει η Ευρωπαϊκή Κοινότητα, δεν είναι δυνατόν να υπερβεί το διπλάσιο του ποσού που αναφέρεται στο άρθρο 2 παράγραφος 1 του παρόντος πρωτοκόλλου, και το εν λόγω ποσό θα συνεχίσει να είναι ανάλογο προς την αύξηση των αλιευτικών δυνατοτήτων.

2. Αντιθέτως, στην περίπτωση που τα μέρη συμφωνούν για τη λήψη των μέτρων τα οποία αναφέρονται στο άρθρο 3 παράγραφος 3 του παρόντος πρωτοκόλλου και συνεπάγονται μείωση των αλιευτικών δυνατοτήτων που αναφέρονται στο άρθρο 1 του παρόντος πρωτοκόλλου, η χρηματική αντιπαροχή μειώνεται αναλόγως και pro rata temporis. Με την επιφύλαξη των διατάξεων του άρθρου 6 του παρόντος πρωτοκόλλου, η πληρωμή της εν λόγω χρηματικής αντιπαροχής μπορεί να ανασταλεί από την Ευρωπαϊκή Κοινότητα στην περίπτωση που δεν μπορεί να ασκηθεί το σύνολο των αλιευτικών δυνατοτήτων που καθορίζεται στο παρόν πρωτόκολλο.

3. Η κατανομή των αλιευτικών δυνατοτήτων μεταξύ διαφόρων κατηγοριών σκαφών μπορεί επίσης να αναθεωρηθεί με κοινή συμφωνία των δύο μερών, τηρούμενης οποιασδήποτε σύστασης της κοινής επιστημονικής επιτροπής ως προς τη διαχείριση των αποθεμάτων που ενδεχομένως θίγονται από την εν λόγω ανακατανομή. Τα μέρη συμφωνούν για την αντίστοιχη αναπροσαρμογή της χρηματικής αντιπαροχής, σε περίπτωση που το δικαιολογεί η ανακατανομή των αλιευτικών δυνατοτήτων.

4. Οι αναθεωρήσεις των αλιευτικών δυνατοτήτων που προβλέπονται στις παραπάνω παραγράφους 1, 2 και 3 αποφασίζονται με κοινή συμφωνία των δύο μερών στο πλαίσιο της μεικτής επιτροπής που προβλέπεται στο άρθρο 10 της συμφωνίας.

Άρθρο 5 Ερευνητική αλιεία

1. Τα μέρη μπορούν να πραγματοποιούν ερευνητικές αλιευτικές εξορμήσεις στις αλιευτικές ζώνες της Μαυριτανίας, βάσει γνωμοδότησης της κοινής επιστημονικής επιτροπής που προβλέπεται στο άρθρο 4 της συμφωνίας. Για το σκοπό αυτό, διεξάγουν διαβουλεύσεις οποτεδήποτε υποβληθεί σχετικό αίτημα από ένα από τα μέρη και καθορίζουν, κατά περίπτωση, τους νέους πόρους, τους σχετικούς όρους και τις λοιπές συναφείς παραμέτρους.

2. Οι άδειες ερευνητικής αλιείας εκδίδονται δοκιμαστικά για περίοδο μέχρι έξι μηνών και σύμφωνα με τις διατάξεις του άρθρου 6 παράγραφος 2 της συμφωνίας. Υπόκεινται στην καταβολή τέλους.

3. Όταν τα μέρη συμπεράνουν ότι οι ερευνητικές εξορμήσεις απέδωσαν θετικά αποτελέσματα, στο πλαίσιο της διατήρησης των οικοσυστημάτων και των βιολογικών θαλάσσιων πόρων, είναι δυνατόν να χορηγηθούν στα κοινοτικά σκάφη νέες αλιευτικές δυνατότητες βάσει της διαδικασίας συνδιαλλαγής που προβλέπεται στο άρθρο 4 του παρόντος πρωτοκόλλου και μέχρι την εκπνοή του πρωτοκόλλου και ανάλογα με την επιτρεπόμενη προσπάθεια. Η χρηματική αντιπαροχή αυξάνεται σύμφωνα με τις διατάξεις του άρθρου 4.

4. Η ερευνητική αλιεία πραγματοποιείται σε στενή συνεργασία με το μαυριτανικό Ινστιτούτο Ωκεανογραφικών και Αλιευτικών Ερευνών (IMROP). Προς το σκοπό αυτό, το IMROP αποφασίζει τη σύνθεση της ομάδας των ερευνητών και των παρατηρητών που θα επιβιβαστούν στο σκάφος, των οποίων τα έξοδα βαρύνουν τον εφοπλιστή. Τα δεδομένα που προκύπτουν από την ερευνητική αλιεία, αποτελούν αντικείμενο έκθεσης του IMROP που κοινοποιείται στο Υπουργείο.

5. Τα αλιεύματα που αλιεύονται κατά την ερευνητική αλιεία αποτελούν ιδιοκτησία του εφοπλιστή. Απαγορεύεται η αλίευση ειδών, των οποίων το μέγεθος δεν ρυθμίζεται νομοθετικά, καθώς και εκείνων των οποίων η αλιεία, η διατήρηση επί του σκάφους και η εμπορία απαγορεύονται από την νομοθεσία της Μαυριτανίας.

6. Εφόσον δεν αποφασισθεί διαφορετικά με κοινή συμφωνία των δύο μερών, τα σκάφη που αναπτύσσουν δραστηριότητες στο πλαίσιο του καθεστώτος της ερευνητικής αλιείας, εκφορτώνουν όλα τους τα αλιεύματα στην Μαυριτανία.

Άρθρο 6 Συμβολή της συμφωνίας σύμπραξης στην υλοποίηση της πολιτικής της Μαυριτανίας στον τομέα της αλιείας

1. Η χρηματική στήριξη που αναφέρεται στο άρθρο 7 παράγραφος 1 στοιχείο β) της συμφωνίας ανέρχεται σε 11 εκατομμύρια ευρώ για το πρώτο έτος, 16 εκατομμύρια ευρώ για το δεύτερο έτος, 18 εκατομμύρια ευρώ για το τρίτο έτος και 20 εκατομμύρια ευρώ για το τέταρτο έτος, σύμφωνα με το άρθρο 2 παράγραφος 1 του παρόντος πρωτοκόλλου. Αυτή η χρηματική στήριξη συμβάλλει στην ανάπτυξη και την υλοποίηση της εθνικής στρατηγικής για την αειφόρο ανάπτυξη του τομέα της αλιείας της Μαυριτανίας, στην ανάπτυξη βιώσιμης και υπεύθυνης αλιείας στα ύδατά της και σε αρμονία με τους στρατηγικούς στόχους για τη διατήρηση των αλιευτικών πόρων και στην καλύτερη ενσωμάτωση του κλάδου αυτού στην εθνική οικονομία, και ιδίως όσον αφορά τους τομείς παρέμβασης που αναφέρονται στην παράγραφο 3 παρακάτω και των οποίων ο ενδεικτικός κατάλογος των δεικτών εμφαίνεται στο παράρτημα IV, καθώς και παροχή στήριξης στο Εθνικό Πάρκο.

2. Η διαχείριση του ποσού που αντιστοιχεί στην οικονομική στήριξη, η οποία αναφέρεται στην παράγραφο 1 παραπάνω, αποτελεί αρμοδιότητα της Μαυριτανίας και στηρίζεται στον προσδιορισμό, από τα δύο μέρη και κατόπιν κοινής συμφωνίας, των σχετικών στόχων, του συναφούς προγραμματισμού και των δεικτών βάσει των οποίων είναι δυνατό να αξιολογηθεί η υλοποίησή τους.

3. Με την επιφύλαξη του προσδιορισμού από τα δύο μέρη των εν λόγω στόχων και σύμφωνα με τις προτεραιότητες της Εθνικής στρατηγικής αειφόρου ανάπτυξης του τομέα της αλιείας της Μαυριτανίας, και με στόχο την εξασφάλιση βιώσιμης και υπεύθυνης διαχείρισης των πόρων και την προώθηση της ανάπτυξης του κλάδου, τα δύο μέρη συμφωνούν να επικεντρώσουν την προσοχή τους στα εξής:

Στο πλαίσιο της διευθέτησης της αλιείας και της βελτιστοποίησης της απόδοσης, έπη των ακόλουθων στόχων:

- Υλοποίηση σχεδίων διαχείρισης της αλιείας (χταπόδι, γαρίδες, κλπ),

- Ενίσχυση της αλιευτικής και ωκεανογραφικής έρευνας,

- Ενίσχυση της εποπτείας,

- Έλεγχος και προσαρμογή των ικανοτήτων,

- Ανάπτυξη νέων ειδών αλιείας (σαρδέλες, γαύρος, κλπ).

Στο πλαίσιο της αύξησης του οικονομικού και κοινωνικού αντίκτυπου του κλάδου, επί των ακόλουθων στόχων:

- Ανάπτυξη των λιμενικών υποδομών και υπηρεσιών,

- Συμμόρφωση προς τα υγειονομικά πρότυπα και προώθηση της ποιότητας, ιδίως σε ό, τι αφορά τη βελτίωση των υγειονομικών συνθηκών παραγωγής των προϊόντων της αλιείας και την ενίσχυση της ικανότητας ελέγχου των αρμόδιων μαυριτανικών αρχών,

- Προώθηση των ιδιωτικών επενδύσεων στον κλάδο, ιδίως μέσω της αναβάθμισης και του εκσυγχρονισμού του παραγωγικού δυναμικού, προώθηση των παραγόντων συνολικής ανταγωνιστικότητας και των συγκριτικών πλεονεκτημάτων,

- Ανάπτυξη της θαλάσσιας αλιείας μικρής κλίμακας, της εσωτερικής αλιείας και της υδατοκαλλιέργειας.

Στο πλαίσιο της προστασίας του θαλάσσιου περιβάλλοντος, των οικοτόπων και των ακτογραμμών, επί των ακόλουθων στόχων:

- Διατήρηση του θαλάσσιου περιβάλλοντος και των υδάτινων οικοτόπων,

- Ενδυνάμωση των ικανοτήτων διάγνωσης και καταπολέμησης της θαλάσσιας ρύπανσης.

Στο πλαίσιο της μεταρρύθμισης του νομικού και θεσμικού πλαισίου, επί των ακόλουθων στόχων:

- Ενίσχυση της θεσμικής ικανότητας του Υπουργείου Αλιείας και των εποπτευόμενων από αυτό δομών,

- Βελτίωση του νομικού πλαισίου για την άσκηση των αλιευτικών δραστηριοτήτων και του θεσμικού περιβάλλοντος του κλάδου.

Άρθρο 7 Λεπτομέρειες υλοποίησης της στήριξης της πολιτικής της Μαυριτανίας στον τομέα της αλιείας

1. Με την επιφύλαξη των διατάξεων του άρθρου 6 παράγραφος 3 του παρόντος πρωτοκόλλου, η Ευρωπαϊκή Κοινότητα και το Υπουργείο συμφωνούν, στο πλαίσιο της μεικτής επιτροπής που προβλέπεται στο άρθρο 10 της συμφωνίας και βάσει των προσανατολισμών που ορίζονται στο παράρτημα IV, από την έναρξη ισχύος του πρωτοκόλλου, τα εξής:

α) τις ετήσιες και πολυετείς κατευθύνσεις που διέπουν την εφαρμογή των προτεραιοτήτων της αλιευτικής πολιτικής της Μαυριτανίας, οι οποίες προσδιορίζονται στο άρθρο 6 ανωτέρω και οι οποίες αποσκοπούν στην καθιέρωση βιώσιμης και υπεύθυνης αλιείας, και ιδίως εκείνων που αναφέρονται στο άρθρο 6 παράγραφος 3 του παρόντος πρωτοκόλλου.

β) τους προς επίτευξη στόχους σε ετήσια και πολυετή βάση, καθώς και τα κριτήρια και τους δείκτες που πρέπει να χρησιμοποιούνται για την αξιολόγηση των αποτελεσμάτων σε ετήσια βάση.

2. Κάθε τροποποίηση των εν λόγω προσανατολισμών, στόχων, καθώς και των κριτηρίων και δεικτών αξιολόγησης εγκρίνεται από τα δύο μέρη στο πλαίσιο της μεικτής επιτροπής.

3 Σε συνέχεια των στόχων και των προσανατολισμών που καθορίζονται και υλοποιούνται με το πρωτόκολλο του 2006/2008, το οποίο ισχύει μέχρι την 31η Ιουλίου 2008, ανακοινώνεται κάθε χρόνο στην Ευρωπαϊκή Κοινότητα, και το αργότερο την 1η Μαρτίου, ένας πολυετής και ανά ημερολογιακό έτος προγραμματισμός της τομεακής στήριξης του παρόντος πρωτοκόλλου.

Όσον αφορά το πρώτο έτος ισχύος του παρόντος πρωτοκόλλου, ο πολυετής προγραμματισμός και η ετήσια διάθεση από πλευράς Μαυριτανίας της τομεακής στήριξης που αναφέρεται στο άρθρο 6 παράγραφος 1 του παρόντος πρωτοκόλλου κοινοποιείται στην Ευρωπαϊκή Κοινότητα κατά τη στιγμή έγκρισης από την μεικτή επιτροπή των προσανατολισμών, στόχων και κριτηρίων καθώς και των δεικτών της αξιολόγησης το αργότερο μέχρι την 1η Μαρτίου.

Η τομεακή στήριξη θα αποτελέσει αντικείμενο κοινής ενδιάμεσης επισκόπησης η οποία αφορά την υλοποίηση των δεικτών και των αποτελεσμάτων του τρέχοντος ημερολογιακού έτους κατά τον μήνα Ιούνιο, και τελικής κοινής επισκόπησης η οποία αφορά την υλοποίηση αυτών των δεικτών αποτελεσμάτων κατά τον μήνα Ιανουάριο του επόμενου έτους. Επιπλέον, η Μαυριτανία θα ανακοινώνει κάθε χρόνο και το αργότερο την 30η Οκτωβρίου, την ανά κλάδο κατανομή των ποσών του προϋπολογισμού που προβλέπεται στην οικονομική νομοθεσία για το επόμενο έτος.

4. Για την προετοιμασία αυτών των κοινών επισκοπήσεων, το Υπουργείο διαβιβάζει στην Επιτροπή, το αργότερο ένα μήνα πριν από την κοινή ενδιάμεση επισκόπηση και την κοινή τελική επισκόπηση, αντίστοιχα, προσωρινή έκθεση και τελική ετήσια έκθεση σχετικά με την υλοποίηση των αποτελεσμάτων, καθώς και σχετικά με τις ενδεχόμενες διαπιστωθείσες δυσκολίες και τα προτεινόμενα διορθωτικά μέτρα και μέτρα αποκατάστασης.

Η Επιτροπή δικαιούται να ζητήσει από τις αρχές της Μαυριτανίας κάθε συμπληρωματική πληροφορία επί των εν λόγω αποτελεσμάτων προκειμένου να ξεκινήσει διαβουλεύσεις με τις αρχές της Μαυριτανίας στο πλαίσιο της μεικτής επιτροπής που προβλέπεται στο άρθρο 10 της συμφωνίας, για την έγκριση διορθωτικών μέτρων που θα επιτρέψουν την επίτευξη των προκαθορισμένων στόχων.

Άρθρο 8 Οικονομική ενσωμάτωση των κοινοτικών επιχειρηματιών στον κλάδο της αλιείας της Μαυριτανίας

1. Τα δύο μέρη αναλαμβάνουν την υποχρέωση να προωθήσουν την οικονομική ενσωμάτωση των κοινοτικών επιχειρηματιών στο σύνολο του κλάδου αλιείας της Μαυριτανίας. Στο πλαίσιο αυτό, τα δύο μέρη αξιολογούν από κοινού και αντικειμενικά τις ελλείψεις στις ιδιωτικές επενδύσεις στον κλάδο της αλιείας στη Μαυριτανία, κατά τη διάρκεια του 2008, προκειμένου να διαμορφώσουν προσανατολισμούς που ενδέχεται να προωθήσουν τις επενδύσεις, λαμβανομένων υπόψη της ανάπτυξης των υποδομών εκφόρτωσης, της συμμόρφωσης προς τα πρότυπα και του εκσυγχρονισμού των εργαλείων παραγωγής, και της προώθησης των αλυσίδων εμπορίας των προϊόντων της αλιείας, καθώς και των μέτρων για τη βελτίωση του νομικού και θεσμικού περιβάλλοντος του κλάδου και της ανταγωνιστικότητάς του.

2. Τα δύο μέρη συμφωνούν να συγκροτήσουν κοινή ομάδα προβληματισμού η οποία θα εξετάζει, σε περιοδική βάση, τα ζητήματα που αφορούν τις ιδιωτικές επενδύσεις στον κλάδο της αλιείας στη Μαυριτανία, ιδίως τη διευκόλυνση της εγκατάστασης ιδιωτικών ευρωπαϊκών επιχειρήσεων, κοινών επιχειρήσεων μεταξύ επιχειρήσεων της Μαυριτανίας και ευρωπαϊκών επιχειρήσεων και των κατάλληλων πλαισίων σύμπραξης ιδιωτικού και δημόσιου τομέα. Η ομάδα προβληματισμού μπορεί να καθορίσει ειδικό ετήσιο σχέδιο δράσης και να παρακολουθεί με κοινή συμφωνία την εφαρμογή του ιδίως στο πλαίσιο της συμβολής της συμφωνίας σύμπραξης στην εφαρμογή της τομεακής πολιτικής αλιείας της Μαυριτανίας .

3. Τα δύο μέρη αποφασίζουν επίσης την καθιέρωση ετήσιας συνάντησης, στο πλαίσιο φόρουμ που θα προωθεί τη σύμπραξη του ιδιωτικού τομέα στον κλάδο της αλιείας της Μαυριτανίας. Αυτό το ετήσιο φόρουμ, στο οποίο θα προσκαλούνται ιδιωτικές επιχειρήσεις της Μαυριτανίας και ευρωπαϊκές επιχειρήσεις, θα πραγματοποιείται στη Μαυριτανία.

4. Προκειμένου να αναπτυχθεί ο κλάδος των «νωπών αλιευμάτων», η Μαυριτανία παρέχει ενδεικτικά στις κοινοτικές επιχειρήσεις που εκφορτώνουν στους μαυριτανικούς λιμένες (ιδίως με σκοπό την πώληση σε τοπικές βιομηχανίες, την αξιοποίηση στην Μαυριτανία από τις εν λόγω επιχειρήσεις ή την αποστολή, δια ξηράς, των αλιευμάτων που αλιεύθηκαν στις αλιευτικές ζώνες της Μαυριτανίας) μείωση των τελών, βάσει των διατάξεων του παραρτήματος 1 του παρόντος πρωτοκόλλου και της σχετικής νομοθεσίας της Μαυριτανίας.

Άρθρο 9 Επίλυση διαφορών – Αναστολή της εφαρμογής του πρωτοκόλλου

1. Κάθε διαφορά μεταξύ των μερών ως προς την ερμηνεία των διατάξεων του παρόντος πρωτοκόλλου και των παραρτημάτων του καθώς και ως προς την εφαρμογή τους πρέπει να αποτελεί αντικείμενο διαβούλευσης μεταξύ των μερών στο πλαίσιο της μεικτής επιτροπής που προβλέπεται στο άρθρο 10 της συμφωνίας, η οποία συγκαλείται, εάν χρειάζεται, σε έκτακτη συνεδρίαση.

2. Η εφαρμογή του πρωτοκόλλου μπορεί να ανασταλεί με πρωτοβουλία ενός των μερών, όταν η διαφορά που έχει προκύψει μεταξύ των δύο μερών θεωρείται σοβαρή και οι διαβουλεύσεις που έχουν διεξαχθεί στο πλαίσιο της μεικτής επιτροπής σύμφωνα με την παραπάνω παράγραφο 1 δεν κατέστησαν δυνατό τον φιλικό διακανονισμό της.

3. Η αναστολή της εφαρμογής του πρωτοκόλλου υπόκειται στην προϋπόθεση κοινοποίησης από το ενδιαφερόμενο μέρος, της συγκεκριμένης πρόθεσής του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή.

4. Κατά παρέκκλιση της διαδικασίας αναστολής που προβλέπεται στις παραγράφους 1, 2 και 3 παραπάνω, η Κοινότητα διατηρεί το δικαίωμα να αναστείλει άμεσα την εφαρμογή του πρωτοκόλλου σε περίπτωση που η Μαυριτανία δεν τηρεί τις δεσμεύσεις που έχει αναλάβει σχετικά με την εφαρμογή της τομεακής αλιευτικής πολιτικής. Η εν λόγω αναστολή κοινοποιείται αμελλητί τις αρχές της Μαυριτανίας.

5. Σε περίπτωση αναστολής, τα μέρη συνεχίζουν τις διαβουλεύσεις, με σκοπό την εξεύρεση λύσης με φιλικό διακανονισμό στη μεταξύ τους διαφορά. Όταν επιτευχθεί η εν λόγω λύση, η εφαρμογή του πρωτοκόλλου επαναλαμβάνεται και το ποσό της χρηματικής αποζημίωσης μειώνεται αναλόγως και pro rata temporis, σε συνάρτηση με το διάστημα κατά το οποίο είχε ανασταλεί η εφαρμογή του πρωτοκόλλου.

Άρθρο 10 Αναστολή της εφαρμογής του πρωτοκόλλου λόγω παράλειψης πληρωμής

Με την επιφύλαξη των διατάξεων του άρθρου 4 του παρόντος πρωτοκόλλου, στην περίπτωση που η Ευρωπαϊκή Κοινότητα παραλείψει να πραγματοποιήσει τις πληρωμές που προβλέπονται στο άρθρο 2 του παρόντος πρωτοκόλλου, η εφαρμογή του παρόντος πρωτοκόλλου μπορεί να ανασταλεί υπό τους ακόλουθους όρους:

α) το Υπουργείο κοινοποιεί στην Ευρωπαϊκή Επιτροπή την παράλειψη της πληρωμής. Η Ευρωπαϊκή Επιτροπή προβαίνει στις κατάλληλες επαληθεύσεις και, εάν χρειάζεται, στην καταβολή της πληρωμής εντός μέγιστης προθεσμίας 30 εργασίμων ημερών από την ημέρα λήψης της κοινοποίησης.

β) Εν απουσία πληρωμής ή επαρκούς αιτιολογίας για την απουσία πληρωμής εντός της προθεσμίας που προβλέπεται στην παραπάνω παράγραφο α), οι αρμόδιες αρχές της Μαυριτανίας έχουν δικαίωμα να αναστείλουν την εφαρμογή του παρόντος πρωτοκόλλου. Ενημερώνουν αμελλητί σχετικά την Ευρωπαϊκή Επιτροπή.

γ) Η εφαρμογή του παρόντος πρωτοκόλλου συνεχίζεται μόλις πραγματοποιηθεί η επίμαχη πληρωμή.

Άρθρο 11 Εφαρμοστέες διατάξεις της εθνικής νομοθεσίας

Με την επιφύλαξη των διατάξεων που περιλαμβάνονται στην συμφωνία, οι δραστηριότητες των σκαφών που αλιεύουν στο πλαίσιο του παρόντος πρωτοκόλλου και των παραρτημάτων του, ιδίως η εκφόρτωση, η μεταφόρτωση, η χρήση των λιμενικών εγκαταστάσεων, η αγορά προμηθειών ή κάθε άλλη δραστηριότητα, διέπονται από τους νόμους και τους κανονισμούς που ισχύουν στην Μαυριτανία.

Άρθρο 12 Διάρκεια

Το παρόν πρωτόκολλο και τα παραρτήματά του εφαρμόζονται για περίοδο τεσσάρων ετών από την 1η Αυγούστου 2008, εκτός αν γίνει καταγγελία σύμφωνα με το άρθρο 13.

Άρθρο 13 Καταγγελία

1. Σε περίπτωση καταγγελίας του πρωτοκόλλου, το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει το πρωτόκολλο, τουλάχιστον έξι μήνες πριν από την ημερομηνία κατά την οποία αρχίζει να ισχύει η εν λόγω καταγγελία.

2. Η αποστολή της κοινοποίησης που αναφέρεται στην προηγούμενη παράγραφο συνεπάγεται την έναρξη διαβουλεύσεων μεταξύ των μερών.

Άρθρο 14 Έναρξη ισχύος

1. Το παρόν πρωτόκολλο και τα παραρτήματά του αρχίζουν να ισχύουν την ημερομηνία κατά την οποία τα μέρη κοινοποιούν αμοιβαίως την ολοκλήρωση των διαδικασιών που είναι αναγκαίες για το σκοπό αυτό.

2. Εφαρμόζονται από την 1η Αυγούστου 2008 σε αντικατάσταση του πρωτοκόλλου και των παραρτημάτων του που καλύπτουν την περίοδο από την 1η Ιουλίου 2006 μέχρι την 31η Ιουλίου 2008.

Πίνακας αλιευτικών δυνατοτήτων

Τύπος αλιείας |

ΟΣΤΡΑΚΟΔΕΡΜΑ | ΒΕΝΘΟΠΕΛΑΓΙΚΗ ΑΛΙΕΙΑ | ΚΕΦΑΛΟΠΟΔΑ | ΠΕΛΑΓΙΚΗ ΑΛΙΕΙΑ |

1. Ζώνες αλιείας |

i) Βορείως του παραλλήλου 19°21,00 Β, εκτός της ζώνης που οριοθετείται από τα εξής σημεία: |

20°46,30 | Β | 17°03,00 | Δ |

20°40,00 | Β | 17°07,50 | Δ |

20°05,00 | Β | 17°07,50 | Δ |

19°35,50 | Β | 16°47,00 | Δ |

19°28,00 | Β | 16°45,00 | Δ |

19°21,00 | Β | 16°45,00 | Δ |

ii) νοτίως του παραλλήλου 19° 21,00 Β, δυτικά της γραμμής των 6 μιλίων (βλ. παραπομπή στις συντεταγμένες στο προσάρτημα 6 του παραρτήματος ΙΙ). |

Όταν θεσπιστεί σχέδιο διαχείρισης της γαρίδας, οι παρούσες ζώνες μπορεί να αναθεωρηθούν με κοινή συμφωνία των δύο μερών. |

2. Επιτρεπόμενα εργαλεία |

Τράτα βυθού για γαρίδες και άλλα επιλεκτικά εργαλεία |

Τα δύο μέρη θα πραγματοποιήσουν τεχνικές δοκιμές με στόχο να καθορίσουν τις διατάξεις επιλογής και ειδικότερα: (i) τα δικτυώματα επιλογής για τις τράτες, (ii) τα επιλεκτικά εργαλεία εκτός της τράτας. Η εφαρμογή των εν λόγω εργαλείων πρέπει να πραγματοποιηθεί πριν από τις 31.12.2009, μετά από επιστημονική, τεχνική και οικονομική αξιολόγηση των αποτελεσμάτων των δοκιμών. |

Απαγορεύεται ο διπλός σάκος τράτας. Απαγορεύονται τα διπλά νήματα του σάκου της τράτας. Τα τεμάχια προστασίας επιτρέπονται, σύμφωνα με το άρθρο 24 του αλιευτικού κώδικα της Μαυριτανίας. |

3. Ελάχιστες επιτρεπόμενες διαστάσεις των ματιών των διχτυών |

50 mm |

4. Βιολογική ανάπαυση |

Δύο (2) περίοδοι δύο (2) μηνών: Μάιος – Ιούνιος και Σεπτέμβριος - Οκτώβριος |

Τα δύο μέρη μπορούν να αποφασίσουν από κοινού, στο πλαίσιο της μεικτής επιτροπής, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη |

2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 9570 GT | 9570 GT | 9570 GT | 9570 GT |

Ετήσια τέλη σε ευρώ ανά GT | 291 | 303 | 315 | 315 |

7. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 2: ΜΗΧΑΝΟΤΡΑΤΕΣ (1) ΚΑΙ ΠΑΡΑΓΑΔΙΑΡΙΚΑ ΒΥΘΟΥ ΓΙΑ ΤΗΝ ΑΛΙΕΙΑ ΜΑΥΡΟΥ ΜΕΡΛΟΥΚΙΟΥ |

1. Ζώνες αλιείας |

1.1 Βορείως του παραλλήλου 19°15,60 Β, δυτικά της γραμμής που ενώνει τα εξής σημεία: |

ii) νοτίως του παραλλήλου 17°50,00Β, δυτικά της γραμμής των 12 μιλίων οι συντεταγμένες της οποίας υπολογίζονται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

1.2 Οι ζώνες κατά την περίοδο διακοπής της αλιείας κεφαλόποδων για βιολογική ανάπαυση έχουν ως εξής: |

i) Μεταξύ Cap Blanc και Cap Timiris, η απαγορευμένη ζώνη ορίζεται από τα εξής σημεία: |

iii) νοτίως του Nouakchott (νοτίως του παραλλήλου 17°50,00Β), η απαγορευμένη ζώνη οριοθετείται από τη γραμμή των 12 μιλίων οι συντεταγμένες της οποίας υπολογίζονται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία |

- παραγάδι βυθού |

- τράτα βυθού για μερλούκιους. |

Απαγορεύεται ο διπλός σάκος τράτας. |

Απαγορεύονται τα διπλά νήματα του σάκου της τράτας. |

3. Ελάχιστες επιτρεπόμενες διαστάσεις των ματιών των δικτύων |

70 mm για την τράτα. |

4. Βιολογική ανάπαυση |

Τα δύο μέρη συμφωνούν στο πλαίσιο της μεικτής επιτροπής, και βάσει των βέλτιστων διαθέσιμων επιστημονικών γνωμοδοτήσεων που έχουν εγκριθεί από την κοινή επιστημονική επιτροπή, για την καταλληλότερη περίοδο βιολογικής ανάπαυσης. |

5. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη: |

2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 3240 GT | 3240 GT | 3240 GT | 3240 GT |

Ετήσια τέλη σε ευρώ ανά GT | 148 | 153 | 159 | 159 |

7. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. (1) Η κατηγορία αυτή αποκλείει τη συμμετοχή οποιασδήποτε μηχανότρατας - ψυγείου. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 3: ΣΚΑΦΗ ΑΛΙΕΙΑΣ ΤΩΝ ΒΕΝΘΟΠΕΛΑΓΙΚΩΝ ΕΙΔΩΝ ΕΚΤΟΣ MAYΡOY MEΡΛOYKIOY ΜΕ ΕΡΓΑΛΕΙΑ ΕΚΤΟΣ ΤΡΑΤΑΣ |

1. Ζώνες αλιείας |

1.1 i) Βορείως του παραλλήλου 19°48,50 Β, από τα 3 μίλια τα οποία μετρώνται από τη γραμμή βάσης Cap Blanc-Cap Timiris, |

ii) Νοτίως του παραλλήλου 19°48,50Β και μέχρι τον παράλληλο 19°21,00Β, δυτικά του μεσημβρινού 16°45,00Δ |

ii) Νοτίως του παραλλήλου 19°21,00Β, από τα 3 μίλια οι συντεταγμένες των οποίων μετρώνται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

1.2 Οι ζώνες κατά την περίοδο διακοπής της αλιείας κεφαλόποδων για βιολογική ανάπαυση έχουν ως εξής: |

i) Μεταξύ Cap Blanc και Cap Timiris: |

20°46,00 | Β | 17°03,00 | Δ |

20°46,00 | Β | 17°47,00 | Δ |

20°03,00 | Β | 17°47,00 | Δ |

19°47,00 | Β | 17°14,00 | Δ |

19°21,00 | Β | 16°55,00 | Δ |

19°15,60 | Β | 16°51,50 | Δ |

19°15,60 | Β | 16°49,60 | Δ |

ii) Νοτίως του Cap Timiris (νοτίως του παραλλήλου 19°15,60Β) και μέχρι του Nouakchott (17°50,00Β), η απαγορευμένη ζώνη οριοθετείται από τη γραμμή των 3 μιλίων οι συντεταγμένες της οποίας υπολογίζονται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

ii) Νοτίως του Nouakchott (νοτίως του παραλλήλου 17°50,00Β), η απαγορευμένη ζώνη οριοθετείται από τη γραμμή των 3 μιλίων οι συντεταγμένες της οποίας υπολογίζονται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία |

– παραγάδι |

– σταθερό απλάδι δίχτυ, το οποίο έχει μέγιστο βάθος 7 m και μέγιστο μήκος 100 μέτρα. Απαγορεύονται, σύμφωνα με τη νομοθεσία της Μαυριτανίας, τα απλάδια δίχτυα που κατασκευάζονται με μονές ίνες από πολυαμίδια. |

– πετονιές χειρός |

– κιούρτοι |

– γρίπος για την αλιεία δολωμάτων. |

3. Ελάχιστες επιτρεπόμενες διαστάσεις των ματιών των διχτυών |

120 mm για τα απλάδια δίχτυα. |

20 mm για τα δίχτυα αλιείας με ζωντανό δόλωμα· |

4. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

5. Επιτρεπόμενη χωρητικότητα |

2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 1162 GT | 1162 GT | 1162 GT | 1162 GT |

Ετήσια τέλη σε ευρώ ανά GT | 254 | 264 | 274 | 274 |

6. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. Το αλιευτικό εργαλείο που πρόκειται να χρησιμοποιηθεί αναφέρεται στην αίτηση αδείας. |

Ο γρίπος χρησιμοποιείται μόνο για την αλιεία δολωμάτων που χρησιμοποιούνται για την αλιεία με πετονιά ή με κιούρτο. |

Η χρήση του κιούρτου επιτρέπεται για ένα μέγιστο αριθμό 7 σκαφών, καθένα από τα οποία διαθέτει χωρητικότητα μικρότερη από 135 GT. |

Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

Τα δύο μέρη συμφωνούν στο πλαίσιο της μεικτής επιτροπής, και βάσει των βέλτιστων διαθέσιμων επιστημονικών γνωμοδοτήσεων που έχουν εγκριθεί από την κοινή επιστημονική επιτροπή, για την καταλληλότερη περίοδο βιολογικής ανάπαυσης. |

ΚΑΤΗΓΟΡΙΑ ΑΛΙΕΙΑΣ 4: ΜΗΧΑΝΟΤΡΑΤΕΣ - ΨΥΓΕΙΑ ΑΛΙΕΙΑΣ ΒΕΝΘΟΠΕΛΑΓΙΚΩΝ ΕΙΔΩΝ |

1. Ζώνη αλιείας: |

1.1 (i) Βορείως του παραλλήλου 19°15,60 Β, δυτικά της γραμμής που ενώνει τα εξής σημεία: |

20°46,30 | Β | 17°03,00 | Δ |

20°36,00 | Β | 17°11,00 | Δ |

20°36,00 | Β | 17°36,00 | Δ |

20°03,00 | Β | 17°36,00 | Δ |

19°45,70 | Β | 17°03,00 | Δ |

19°29,00 | Β | 16°51,50 | Δ |

19°15,60 | Β | 16°51,50 | Δ |

19°15,60 | Β | 16°49,60 | Δ |

ii) Νοτίως του παραλλήλου 19°15,60Β, μέχρι τον παράλληλο 17°50,00Β, δυτικά της γραμμής των 18 μιλίων οι συντεταγμένες της οποίας υπολογίζονται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

iii) Νοτίως του παραλλήλου 17°50,00Β, δυτικά της γραμμής των 12 μιλίων οι συντεταγμένες της οποίας υπολογίζονται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

– τράτα. |

Απαγορεύεται ο διπλός σάκος τράτας. |

Απαγορεύονται τα διπλά νήματα του σάκου της τράτας. |

3. Ελάχιστες επιτρεπόμενες διαστάσεις των ματιών των διχτυών |

70 mm |

4. Βιολογική ανάπαυση |

Δύο (2) περίοδοι δύο (2) μηνών: Μάιος – Ιούνιος και Σεπτέμβριος - Οκτώβριος |

Τα δύο μέρη μπορούν να αποφασίσουν από κοινού στο πλαίσιο της μεικτής επιτροπής, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη: |

2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 375 GT | 375 GT | 375 GT | 375 GT |

Ετήσια τέλη σε ευρώ ανά GT | 156 | 163 | 169 | 169 |

7. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 5: ΚΕΦΑΛΟΠΟΔΑ |

1. Ζώνη αλιείας: |

Βορείως του παραλλήλου 19°15,60 Β, εκτός της ζώνης που οριοθετείται από τα εξής σημεία: |

20°46,30 | Β | 17°03,00 | Δ |

20°40,00 | Β | 17°07,50 | Δ |

19°57,00 | Β | 17°07,50 | Δ |

19°28,20 | Β | 16°48,00 | Δ |

19°18,50 | Β | 16°48,00 | Δ |

19°18,50 | Β | 16°40,50 | Δ |

19°15,60 | Β | 16°38,00 | Δ |

Νοτίως του παραλλήλου 19°15,60Β και μέχρι τον παράλληλο 17°50,00Β, δυτικά των 9 μιλίων που μετρώνται από τη γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

Νοτίως του παραλλήλου 17°50,00Β), δυτικά των 6 μιλίων που μετρώνται από τη γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

Τράτα βυθού |

Απαγορεύεται ο διπλός σάκος τράτας. |

Απαγορεύονται τα διπλά νήματα του σάκου της τράτας. |

3. Ελάχιστες επιτρεπόμενες διαστάσεις των ματιών των διχτυών |

70 mm |

4. Βιολογική ανάπαυση |

Δύο (2) περίοδοι δύο (2) μηνών: Μάιος – Ιούνιος και Σεπτέμβριος - Οκτώβριος Τα δύο μέρη μπορούν να αποφασίσουν από κοινού στο πλαίσιο της μεικτής επιτροπής, βάσει των βέλτιστων διαθέσιμων επιστημονικών γνωμοδοτήσεων, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη: |

2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 13950 GT | 13950 GT | 13950 GT | 13950 GT |

Ετήσια τέλη σε ευρώ ανά GT | 349 | 363 | 377 | 377 |

7. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. |

Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 6: ΑΣΤΑΚΟΙ |

1. Ζώνη αλιείας: |

1.1 Βορείως των 19° 21,00 Β: 20 μίλια που μετρώνται από τη γραμμή βάσης Cap Blanc-Cap Timiris. |

1.2 Νοτίως των 19° 21,00 Β: 15 μίλια οι συντεταγμένες των οποίων μετρώνται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

κιούρτος |

3. Ελάχιστες επιτρεπόμενες διαστάσεις των ματιών των διχτυών |

δικτυωτό φύλλο 60 mm . |

4. Βιολογική ανάπαυση |

Δύο (2) περίοδοι δύο (2) μηνών: Μάιος – Ιούνιος και Σεπτέμβριος - Οκτώβριος |

Τα δύο μέρη μπορούν να αποφασίσουν από κοινού στο πλαίσιο της μεικτής επιτροπής τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης. |

5. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη: |

2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 300 GT | 300 GT | 300 GT | 300 GT |

Ετήσια τέλη σε ευρώ ανά GT | 283 | 294 | 305 | 305 |

7. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 7: ΘΥΝΝΑΛΙΕΥΤΙΚΑ ΓΡΙ-ΓΡΙ ΜΕ ΨΥΚΤΙΚΕΣ ΕΓΚΑΤΑΣΤΑΣΕΙΣ |

1. Ζώνη αλιείας: |

1.1 Βορείως των 19° 21,00 Β: 30 μίλια που μετρώνται από τη γραμμή βάσης Cap Blanc-Cap Timiris. |

1.2 Νοτίως των 19° 21,00 Β: 30 μίλια που μετρώνται από την γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

Γρίπος |

3. Ελάχιστες επιτρεπόμενες διαστάσεις των ματιών των διχτυών |

Προδιαγραφές συνιστώμενες από την ICCAT. |

4. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

5. Επιτρεπόμενες χωρητικότητες / Τέλη: |

Τέλη ανά τόνο αλιευμάτων | 35 € |

Αριθμός σκαφών στα οποία επιτρέπεται η αλιεία | 22 |

Ετήσια προκαταβολή σε ευρώ ανά σκάφος | 1750 € |

6. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 8: ΘΥΝΝΑΛΙΕΥΤΙΚΑ ΓΡΙ-ΓΡΙ ΚΑΙ ΠΑΡΑΓΑΔΙΑΡΙΚΑ ΕΠΙΦΑΝΕΙΑΣ |

1. Ζώνη αλιείας: |

Για τα παραγαδιάρικα επιφανείας ισχύουν οι ίδιες ζώνες που ισχύουν για τα θυνναλιευτικά γρι-γρι της κατηγορίας 7. |

Για τα θυνναλιευτικά με καλάμια ισχύουν οι εξής ζώνες: 1.1 Βορείως των 19° 21,00 Β: 15 μίλια που μετρώνται από τη γραμμή βάσης Cap Blanc-Cap Timiris. |

1.2 Νοτίως των 19° 21,00 Β: 12 μίλια οι συντεταγμένες των οποίων μετρώνται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

Επιτρεπόμενη αλιευτική ζώνη για την αλιεία με ζωντανό δόλωμα: |

- Βορείως του παραλλήλου 19°48,50 Β, από τα 3 μίλια, τα οποία μετρώνται από τη γραμμή βάσης Cap Blanc-Cap Timiris |

- Νοτίως του παραλλήλου 19°48,50Β και μέχρι τον παράλληλο 19°21,00Β, δυτικά του μεσημβρινού 16°45,00Δ |

- νοτίως του παραλλήλου 19°21,00Β, από τα 3 μίλια οι συντεταγμένες των οποίων μετρώνται βάσει της γραμμής των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

Καλάμια και παραγάδια επιφανείας. |

3. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

4. Επιτρεπόμενες χωρητικότητες / Τέλη: |

Αριθμός σκαφών στα οποία επιτρέπεται η αλιεία | 22 |

Σκάφη με καλάμια – τέλη ανά τόνο αλιευμάτων | 25 € |

Παραγαδιάρικα – τέλη ανά τόνο αλιευμάτων | 35 € |

Ετήσια προκαταβολή σε ευρώ ανά σκάφος | 2.500 € για τα σκάφη με καλάμια 3.500 € για τα παραγαδιάρικα |

5. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. |

(1) Επιτρεπόμενο ελάχιστο μέγεθος ματιών για την αλιεία με ζωντανό δόλωμα: 16 mm. Η αλιεία με δόλωμα περιορίζεται σε ορισμένο αριθμό ημερών μηνιαίως που καθορίζεται από την μεικτή επιτροπή. Η έναρξη και το τέλος της εν λόγω αλιευτικής δραστηριότητας επισημαίνονται στην εποπτεύουσα αρχή. |

(2) Στο πλαίσιο της τήρησης των σχετικών συστάσεων της ICCAT και του FAO, η αλιεία του καρχαρία των ειδών προσκυνητής (Cetorhinus maximus), λευκός καρχαρίας (Carcharodon carcharias), ταυροκαρχαρίας (Carcharias taurus) και γαλέος (Galeorhinus galeus) απαγορεύεται. |

(3) Στο πλαίσιο της τήρησης των συστάσεων της ICCAT 04-10 και 05-05 σχετικά με την διατήρηση των αλιευόμενων καρχαριών σε συνδυασμό με είδη αλιείας που αποτελούν αντικείμενο διαχείρισης του ICCAT. |

(4) Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. (5) Τα δύο μέρη συμφωνούν για τις πρακτικές λεπτομέρειες προκειμένου να καταστεί δυνατή η αλιεία της εν λόγω κατηγορίας ή η συλλογή του ζωντανού δολώματος που απαιτείται για τις αλιευτικές δραστηριότητες των σκαφών που την ασκούν. Σε περίπτωση που οι εν λόγω δραστηριότητες αναπτύσσονται σε ευαίσθητες περιοχές ή με μη συμβατικά εργαλεία, οι εν λόγω λεπτομέρειες θα καθοριστούν βάσει συστάσεων του IMROP και με τη σύμφωνη γνώμη της Εποπτεύουσας Αρχής. |

ΚΑΤΗΓΟΡΙΑ ΑΛΙΕΙΑΣ 9: ΜΗΧΑΝΟΤΡΑΤΕΣ - ΨΥΓΕΙΑ ΠΕΛΑΓΙΚΗΣ ΑΛΙΕΙΑΣ |

1. Ζώνη αλιείας: |

(i) Βορείως του παραλλήλου 19°21,00Β: εκτός της ζώνης η οποία οριοθετείται από τα εξής σημεία: |

20°46,30 | Β | 17°03,00 | Δ |

20°36,00 | Β | 17°11,00 | Δ |

20°36,00 | Β | 17°24,10 | Δ |

19°57,00 | Β | 17°24,10 | Δ |

19°45,70 | Β | 17°03,00 | Δ |

19°29,00 | Β | 16°51,50 | Δ |

19°21,00 | Β | 16°45,00 | Δ |

(ii) Νοτίως του παραλλήλου 19°21,00Β μέχρι τον παράλληλο 17°50,00Β, σε απόσταση 13 μιλίων από τη γραμμή των 6 μιλίων οι συντεταγμένες των οποίων εμφαίνονται στο προσάρτημα 6 του παραρτήματος ΙΙ |

(iii) Νοτίως του παραλλήλου 17°50,00Β μέχρι τον παράλληλο 16°04,00Β στα 12 μίλια από τη γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

Πελαγική τράτα |

Ο σάκος της πελαγικής ή ημιπελαγικής τράτας μπορεί να ενισχυθεί με δικτύωμα ελάχιστου μεγέθους ματιών 400 mm, όταν τα μάτια είναι τεντωμένα, και με νευρώσεις που απέχουν τουλάχιστον ενάμισι μέτρο (1,5 m) μεταξύ τους, με εξαίρεση τη νεύρωση που βρίσκεται στο οπίσθιο μέρος της τράτας, η οποία δεν μπορεί να βρίσκεται σε απόσταση μικρότερη των 2 m από το άνοιγμα διαφυγής του σάκου. Η ενίσχυση του ή το ντουμπλάρισμα του σάκου με οποιαδήποτε άλλη διάταξη απαγορεύεται και η τράτα δεν πρέπει σε καμία περίπτωση να έχει στόχο άλλα είδη εκτός από τα επιτρεπόμενα μικρά πελαγικά. |

3. Ελάχιστες επιτρεπόμενες διαστάσεις των ματιών των διχτυών |

40 mm |

4. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. Βλ. Κεφάλαιο V σημείο 5 και προσάρτημα 7 του παραρτήματος I για συντελεστές μετατροπής για τα μικρά πελαγικά είδη. |

5. Επιτρεπόμενες χωρητικότητες / Τέλη: |

Αριθμός σκαφών που επιτρέπεται να αλιεύουν ταυτοχρόνως | 17 |

Τέλη σε ευρώ ανά GT ετησίως | 2008/2009 | 2009/2010 | 2010/2011 | 2011/2012 |

Σκάφη με χωρητικότητα μικρότερη ή ίση των 5.000 GT | 8,2 | 8,3 | 8,4 | 8,5 |

Σκάφη με χωρητικότητα ίση με 5.000 GT αλλά μικρότερη των 7.000 GT | 7, 2 | 7,3 | 7,4 | 7,5 |

Σκάφη με χωρητικότητα ίση με 5.000 GT αλλά μικρότερη των 7.000 GT | 6,2 | 6,3 | 6,4 | 6,5 |

Το ανώτατο όριο του συνόλου των αλιευμάτων που επιτρέπεται να αλιευθούν από το στόλο των μηχανοτρατών-ψυγείων στο πλαίσιο του παραπάνω καθεστώτος αδειών ανέρχεται σε 250.000 τόνους ετησίως, ωστόσο υπάρχει δυνατότητα υπέρβασης της ποσόστωσης αυτής βάσει των διατάξεων οι οποίες προβλέπονται στο πρωτόκολλο και στα παραρτήματά του. |

6. Παρατηρήσεις: |

Οι αλιευτικές δυνατότητες που δεν χρησιμοποιήθηκαν στην κατηγορία 11, μπορούν να χρησιμοποιηθούν στην κατηγορία 9 μέχρι μέγιστου αριθμού 20 αδειών μηνιαίως. Τα τέλη καθορίζονται για την τετραετή περίοδο εφαρμογής του πρωτοκόλλου. |

Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 10: ΑΛΙΕΙΑ ΚΑΒΟΥΡΙΩΝ |

1. Ζώνες αλιείας |

i) Βορείως του παραλλήλου 19°15,6Β, δυτικά της γραμμής που ενώνει τα εξής σημεία: |

20°46,30 | Β | 17°03,00 | Δ |

20°36,00 | Β | 17°11,00 | Δ |

20°36,00 | Β | 17°36,00 | Δ |

20°03,00 | Β | 17°36,00 | Δ |

19°45,70 | Β | 17°03,00 | Δ |

19°29,00 | Β | 16°51,50 | Δ |

19°15,60 | Β | 16°51,50 | Δ |

19°15,60 | Β | 16°49,60 | Δ |

ii) Νοτίως του παραλλήλου 19°15,60Β, μέχρι τον παράλληλο 17°50Β, δυτικά της γραμμής των 18 μιλίων από την γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

ii) Νοτίως του παραλλήλου 17°50Β, δυτικά της γραμμής των 12 μιλίων που μετράται από την γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

Κιούρτος για καβούρια. |

3. Ελάχιστες επιτρεπόμενες διαστάσεις των ματιών των διχτυών |

Δικτυωτό φύλλο 60 mm· . |

4. Βιολογική ανάπαυση |

Δύο (2) περίοδοι δύο (2) μηνών: Μάιος – Ιούνιος και Σεπτέμβριος - Οκτώβριος Τα δύο μέρη μπορούν να αποφασίσουν από κοινού στο πλαίσιο της μεικτής επιτροπής, βάσει των βέλτιστων διαθέσιμων επιστημονικών γνωμοδοτήσεων, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη: |

2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 3.00 GT | 3.00 GT | 3.00 GT | 3.00 GT |

Ετήσια τέλη σε ευρώ ανά GT | 283 | 294 | 305 | 305 |

7. Παρατηρήσεις: |

Τα τέλη καθορίζονται για την τετραετή περίοδο εφαρμογής του πρωτοκόλλου. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 11: ΣΚΑΦΗ ΠΕΛΑΓΙΚΗΣ ΑΛΙΕΙΑΣ ΧΩΡΙΣ ΨΥΚΤΙΚΕΣ ΕΓΚΑΤΑΣΤΑΣΕΙΣ |

1. Ζώνη αλιείας: |

(i) Βορείως του παραλλήλου 19°21,00Β: εκτός της ζώνης η οποία οριοθετείται από τα εξής σημεία: |

20°46,30 | Β | 17°03,00 | Δ |

20°36,00 | Β | 17°11,00 | Δ |

20°36,00 | Β | 17°24,10 | Δ |

19°57,00 | Β | 17°24,10 | Δ |

19°45,70 | Β | 17°03,00 | Δ |

19°29,00 | Β | 16°51,50 | Δ |

19°21,00 | Β | 16°45,00 | Δ |

(ii) Νοτίως του παραλλήλου 19°21,00Β μέχρι τον παράλληλο 17°50,00Β στα 13 μίλια από τη γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

(iii) Νοτίως του παραλλήλου 17°50,00Β μέχρι τον παράλληλο 16°04,00Β στα 12 μίλια από τη γραμμή των 6 μιλίων οι συντεταγμένες της οποίας εμφαίνονται στο προσάρτημα 6 του παραρτήματος ΙΙ. |

2. Επιτρεπόμενα εργαλεία: |

Πελαγική τράτα και γρι-γρι βιομηχανικής αλιείας |

Ο σάκος της πελαγικής ή ημιπελαγικής τράτας μπορεί να ενισχυθεί με δικτύωμα ελάχιστου μεγέθους ματιών 400 mm, όταν τα μάτια είναι τεντωμένα, και με νευρώσεις που απέχουν τουλάχιστον ενάμισι μέτρο (1,5 m) μεταξύ τους, με εξαίρεση τη νεύρωση που βρίσκεται στο οπίσθιο μέρος της τράτας, η οποία δεν μπορεί να βρίσκεται σε απόσταση μικρότερη των 2 m από το άνοιγμα διαφυγής του σάκου. Η ενίσχυση ή το ντουμπλάρισμα του σάκου με οποιαδήποτε άλλη διάταξη απαγορεύεται και η τράτα δεν πρέπει σε καμία περίπτωση να έχει στόχο άλλα είδη εκτός από τα επιτρεπόμενα μικρά πελαγικά. |

3. Ελάχιστες επιτρεπόμενες διαστάσεις των ματιών των διχτυών |

40 mm για τις μηχανότρατες και 20 mm για τα γρι-γρι. |

4. Παρεμπίπτοντα αλιεύματα και ελάχιστο μέγεθος |

Σύμφωνα με τη νομοθεσία της Μαυριτανίας, βλ. κεφάλαιο VI και προσάρτημα 5 του παραρτήματος Ι για τα παρεμπίπτοντα αλιεύματα και βλ. κεφάλαιο V σημείο 5 και προσάρτημα 6 του παραρτήματος Ι για τα ελάχιστα μεγέθη. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα και τα ελάχιστα μεγέθη για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. Βλ. Κεφάλαιο V σημείο 5 και προσάρτημα 7 του παραρτήματος I για συντελεστές μετατροπής για τα μικρά πελαγικά είδη. |

5. Επιτρεπόμενες χωρητικότητες / Τέλη: |

Επιτρεπόμενη χωρητικότητα | 15.000 GT μηνιαίως κατά μέσο όρο ετησίως, που αντιστοιχεί σε 3 μηνιαίες άδειες για τα σκάφη με ψυκτικές εγκαταστάσεις πελαγικής αλιείας της κατηγορίας 9. |

Η μηνιαία λογιστική καταχώρηση σε ετήσιο μέσο όρο σημαίνει ότι η μέση μηνιαία χρήση κατά το τέλος του έτους ισχύος του πρωτοκόλλου αντιστοιχεί στον αριθμό που αναφέρεται παρακάτω, και επιτρέπει την μεταφορά των δυνατοτήτων που δεν χρησιμοποιήθηκαν για ένα μήνα, στον επόμενο μήνα. |

2008/2009 | 2009/2010 | 2010/2011 | 2011/2012 |

Τέλη σε ευρώ ανά GT ετησίως | 7,2 | 7,3 | 7,4 | 7,5 |

6. Παρατηρήσεις: |

Οι αλιευτικές δυνατότητες που δεν χρησιμοποιήθηκαν στην κατηγορία 11, μπορούν να χρησιμοποιηθούν στην κατηγορία 9 μέχρι μέγιστου αριθμού 20 αδειών μηνιαίως. Τα τέλη καθορίζονται για την τετραετή περίοδο εφαρμογής του πρωτοκόλλου. Για τις ποσότητες των αλιευμάτων που αλιεύονται από σκάφη πελαγικής αλιείας χωρίς ψυκτικές εγκαταστάσεις, δεν υπάρχει ανώτατο όριο. Ισχύουν οι μεταβατικές διατάξεις του παραρτήματος 1 (σημείο 6 του κεφαλαίου XV) όσον αφορά την ναυτολόγηση ναυτικών |

Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΠΑΡΑΡΤΗΜΑ 1

ΟΡΟΙ ΓΙΑ ΤΗΝ ΑΣΚΗΣΗ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΑΠΟ ΣΚΑΦΗ ΤΗΣ ΚΟΙΝΟΤΗΤΑΣ ΣΤΙΣ ΑΛΙΕΥΤΙΚΕΣ ΖΩΝΕΣ ΤΗΣ ΜΑΥΡΙΤΑΝΙΑΣ

ΚΕΦΑΛΑΙΟ I

Απαιτούμενα έγγραφα για την αίτηση άδειας

1. Όταν ένα σκάφος υποβάλει για πρώτη φορά αίτηση για χορήγηση άδειας, η Επιτροπή υποβάλλει στο Υπουργείο, μέσω της Αντιπροσωπείας, ένα συμπληρωμένο έντυπο αίτησης χορήγησης άδειας για κάθε σκάφος το οποίο ζητά την άδεια, σύμφωνα με το υπόδειγμα του προσαρτήματος 1 του παρόντος παραρτήματος. Οι πληροφορίες που αφορούν το όνομα του σκάφους, τη χωρητικότητά του σε μονάδες GT, τον εξωτερικό αριθμό νηολόγησής του, το διακριτικό κλήσεως ασυρμάτου, την ισχύ της μηχανής του, το μήκος του μεταξύ καθέτων και τον λιμένα νηολόγησης, είναι σύμφωνες με αυτές που περιέχονται στο μητρώο των αλιευτικών σκαφών της Κοινότητας.

2. Κατά την υποβολή της πρώτης αίτησης, ο εφοπλιστής υποχρεούται να υποβάλλει με την αίτηση χορήγησης άδειας τα εξής:

- επικυρωμένο από το κράτος μέλος αντίγραφο του διεθνούς πιστοποιητικού καταμέτρησης χωρητικότητας σε μονάδες GT,

- πρόσφατη έγχρωμη φωτογραφία, επικυρωμένη από τις αρμόδιες αρχές του κράτους μέλους, στην οποία εμφαίνεται η πλάγια όψη του σκάφους όπως είναι στη σημερινή του κατάσταση. Οι ελάχιστες διαστάσεις της εν λόγω φωτογραφίας είναι 15 cm x 10 cm.

- τα απαιτούμενα έγγραφα για την καταχώρηση στο εθνικό μητρώο αλιευτικών σκαφών της Μαυριτανίας. Η καταχώρηση γίνεται δωρεάν. Η επιθεώρηση που προβλέπεται στο πλαίσιο της καταχώρησης στο εθνικό μητρώο σκαφών έχει καθαρά διοικητικό χαρακτήρα.

3. Κάθε αλλαγή της χωρητικότητας του σκάφους συνεπάγεται την υποχρέωση του εφοπλιστή του σκάφους να διαβιβάσει επικυρωμένο από το κράτος μέλος αντίγραφο του νέου πιστοποιητικού καταμέτρησης χωρητικότητας καθώς και τα δικαιολογητικά βάσει των οποίων πραγματοποιήθηκε η εν λόγω αλλαγή, ιδίως αντίγραφο της αίτησης που κατέθεσε ο εφοπλιστής στις αρμόδιες αρχές, την άδεια των εν λόγω αρχών και τα στοιχεία των αλλαγών που πραγματοποιήθηκαν.

Παρομοίως, σε περίπτωση αλλαγών της δομής ή της εξωτερικής εμφάνισης του σκάφους, υποβάλλεται νέα φωτογραφία, επικυρωμένη από τις αρμόδιες αρχές του κράτους μέλους.

4. Οι αιτήσεις για τη χορήγηση αδειών αλιείας υποβάλλονται μόνο για τα σκάφη για τα οποία έχουν διαβιβασθεί τα απαιτούμενα δικαιολογητικά σύμφωνα με τα σημεία 1, 2 και 3 ανωτέρω.

ΚΕΦΑΛΑΙΟ ΙI

Διατάξεις για την αίτηση, την έκδοση και την ισχύ των αδειών

1. Επιλεξιμότητα για την άσκηση αλιευτικών δραστηριοτήτων

1.1. Κάθε σκάφος που επιθυμεί να ασκήσει αλιευτική δραστηριότητα στο πλαίσιο της παρούσας συμφωνίας, πρέπει να είναι επιλέξιμο για την άσκηση αλιείας στις αλιευτικές ζώνες της Μαυριτανίας.

1.2. Προκειμένου να επιτραπεί σε ένα σκάφος να αλιεύσει, δεν πρέπει να έχει απαγορευθεί στον εφοπλιστή, στον πλοίαρχο και στο ίδιο το σκάφος η άσκηση αλιευτικής δραστηριότητας στη Μαυριτανία. Πρέπει να είναι εντάξει έναντι των αρχών της Μαυριτανίας, κατά την έννοια ότι πρέπει να έχει εκπληρώσει όλες τις παλαιότερες υποχρεώσεις του που προέκυψαν από τις αλιευτικές του δραστηριότητες στη Μαυριτανία.

2. Αιτήσεις έκδοσης αδειών

2.1. Για τις άδειες που ισχύουν για τα σκάφη πελαγικής αλιείας, η Επιτροπή, μέσω της Αντιπροσωπείας, υποβάλλει τις αιτήσεις στο Υπουργείο 10 τουλάχιστον εργάσιμες ημέρες πριν από την έναρξη των αλιευτικών δραστηριοτήτων μαζί με τα δικαιολογητικά για τα τεχνικά χαρακτηριστικά.

Για οποιοδήποτε άλλο τύπο άδειας, η Επιτροπή, μέσω της Αντιπροσωπείας, υποβάλλει κάθε τρεις μήνες στο Υπουργείο τους καταλόγους των σκαφών που ζητούν να ασκήσουν αλιευτικές δραστηριότητες εντός των ορίων που καθορίζονται, ανά αλιευτική κατηγορία, στα τεχνικά δελτία του πρωτοκόλλου, τουλάχιστον 1 μήνα πριν από την έναρξη της περιόδου ισχύος των αιτούμενων αδειών. Οι εν λόγω κατάλογοι συνοδεύονται από τις αποδείξεις πληρωμών. Οι αιτήσεις αδειών που δεν παραλαμβάνονται εντός της παραπάνω προθεσμίας δεν θα εξετάζονται.

2.2. Οι κατάλογοι αυτοί αναφέρουν ανά κατηγορία αλιείας, τον αριθμό των σκαφών καθώς και, για κάθε σκάφος, τα κύρια χαρακτηριστικά, συμπεριλαμβανομένων των αλιευτικών εργαλείων, όπως αναφέρονται στο κοινοτικό μητρώο των αλιευτικών σκαφών, το ποσό των τελών ανά κατηγορία και τον αριθμό των ναυτικών της Μαυριτανίας.

2.3. Επισυνάπτεται επίσης στην αίτηση άδειας, υπό μορφή συμβατή με το λογισμικό που χρησιμοποιείται στο Υπουργείο, αρχείο που περιλαμβάνει όλες τις αναγκαίες πληροφορίες για την έκδοση των αδειών αλιείας, συμπεριλαμβανομένων των ενδεχομένων αλλαγών στα στοιχεία των σκαφών.

2.4. Γίνονται δεκτές αιτήσεις έκδοσης άδειας μόνο για τα σκάφη που είναι επιλέξιμα και έχουν εκπληρώσει όλες τις διατυπώσεις που προβλέπονται στα παραπάνω σημεία 2.1, 2.2 και 2.3.

2.5 Τα σκάφη που διαθέτουν άδειες αλιείας σε χώρες της ευρύτερης περιοχής, μπορούν να αναφέρουν στην αίτηση έκδοσης άδειας τη χώρα, το (τα) είδος (είδη) και τη διάρκεια ισχύος των αδειών τους προκειμένου να διευκολυνθούν οι πολλαπλές είσοδοι και έξοδοί τους από την ζώνη αλιείας.

2.6. Όλα τα προσωπικά δεδομένα που διαβιβάζονται στο πλαίσιο των αιτήσεων έκδοσης άδειας – και γενικότερα στο πλαίσιο της παρούσας συμφωνίας – μπορούν να χρησιμοποιηθούν μόνο στο πλαίσιο της παρούσας συμφωνίας.

3. Έκδοση των αδειών

3.1. Το Υπουργείο εκδίδει τις άδειες των σκαφών αφού ο εκπρόσωπος του εφοπλιστή παρουσιάσει τις αποδείξεις πληρωμής ανά σκάφος (εξοφλητικές αποδείξεις του Δημόσιου Ταμείου της Μαυριτανίας), όπως ορίζεται στο κεφάλαιο IV ανωτέρω, τουλάχιστον 10 ημέρες πριν από την έναρξη της περιόδου ισχύος των εν λόγω αδειών. Η προθεσμία αυτή ορίζεται σε πέντε ημέρες στην περίπτωση των πελαγικών σκαφών. Οι άδειες διατίθενται από τις υπηρεσίες του Υπουργείου στο Nouadhibou ή στο Nouakchott.

3.2. Στις άδειες αναφέρονται εξάλλου η διάρκεια ισχύος, τα τεχνικά χαρακτηριστικά του σκάφους, ο αριθμός των μαυριτανών ναυτικών και τα στοιχεία αναφοράς για την καταβολή των τελών καθώς και οι όροι που σχετίζονται με την άσκηση των αλιευτικών δραστηριοτήτων, όπως προβλέπονται από τα αντίστοιχα τεχνικά δελτία.

3.3. Οι άδειες αλιείας χορηγούνται μόνο σε σκάφη που έχουν εκπληρώσει όλες τις αναγκαίες για την έκδοση των αδειών διατυπώσεις. Τα σκάφη που λαμβάνουν άδεια, εγγράφονται στον κατάλογο των σκαφών στα οποία επιτρέπεται η αλιεία, ο οποίος διαβιβάζεται ταυτόχρονα στην Εποπτεύουσα Αρχή και στην Επιτροπή μέσω της Αντιπροσωπείας.

3.4 Οι αιτήσεις για τη χορήγηση άδειας που δεν ικανοποιήθηκαν από το Υπουργείο, αποτελούν αντικείμενο ανακοίνωσης προς την Επιτροπή, μέσω της Αντιπροσωπείας. Ενδεχομένως, παρέχεται από το Υπουργείο κατάσταση λογαριασμού για τις οποιεσδήποτε πληρωμές σχετικά με τις άδειες αυτές μετά από κάλυψη τυχόν υπολοίπου των οφειλομένων προστίμων.

3.5 Τα δύο μέρη συμφωνούν να προωθήσουν την εφαρμογή ηλεκτρονικού συστήματος έκδοσης αδειών.

4. Ισχύς και χρησιμοποίηση των αδειών

4.1. Η άδεια ισχύει μόνο για την περίοδο που καλύπτει η πληρωμή του τέλους, υπό τους όρους που καθορίζονται στο τεχνικό δελτίο και προσδιορίζονται λεπτομερώς στην εν λόγω άδεια.

Οι άδειες χορηγούνται για περιόδους 3, 6 ή 12 μηνών. Είναι ανανεώσιμες.

Για τα σκάφη πελαγικής αλιείας (κατηγορίες 9 και 11), οι άδειες μπορούν να είναι μηνιαίες. Σ' αυτές αναφέρεται, για τις βενθοπελαγικές μηχανότρατες (της κατηγορίας 9 μόνο) η προβλεπόμενη ποσόστωση, ενδεικτικά, για την περίοδο ισχύος της αδείας. Η ποσόστωση που δεν αλιεύθηκε κατά την περίοδο που προβλέπει η άδεια, μπορεί να μεταφερθεί σε νέα άδεια για το ίδιο σκάφος ή να μεταφερθεί σε άλλο σκάφος της ίδιας κατηγορίας.

Για τον καθορισμό της ισχύος των αδειών, λαμβάνονται υπόψη οι κάτωθι ετήσιες περίοδοι:

πρώτη περίοδος: 1 Αυγούστου 2008 έως 31 Δεκεμβρίου 2008

δεύτερη περίοδος: 1 Ιανουαρίου 2009 έως 31 Δεκεμβρίου 2009

τρίτη περίοδος: 1 Ιανουαρίου 2010 έως 31 Δεκεμβρίου 2010

τέταρτη περίοδος: 1 Ιανουαρίου 2011 έως 31 Δεκεμβρίου 2011

πέμπτη περίοδος: 1 Ιανουαρίου 2012 έως 31 Ιουλίου 2012

Καμία άδεια δεν μπορεί να αρχίσει να ισχύει κατά τη διάρκεια μιας ετήσιας περιόδου και να λήγει κατά τη διάρκεια της επόμενης ετήσιας περιόδου.

4.2. Η άδεια εκδίδεται για συγκεκριμένο σκάφος και δεν είναι μεταβιβάσιμη. Ωστόσο, σε περίπτωση ανωτέρας βίας, η οποία διαπιστώνεται δεόντως από τις αρμόδιες αρχές του κράτους μέλους κατόπιν αίτησης της Επιτροπής, η άδεια ενός σκάφους αντικαθίσταται, το συντομότερο δυνατόν, από άδεια για άλλο σκάφος, το οποίο ανήκει στην ίδια κατηγορία αλιείας, χωρίς να σημειώνεται υπέρβαση της χωρητικότητας που έχει εγκριθεί για την κατηγορία αυτή.

4.3. Η προς αντικατάσταση άδεια επιστρέφεται από την Επιτροπή μέσω της Αντιπροσωπείας στο Υπουργείο το οποίο εκδίδει τη νέα άδεια.

4.4. Οι συμπληρωματικές προσαρμογές των καταβληθέντων ποσών, οι οποίες καθίστανται αναγκαίες σε περίπτωση αντικατάστασης της άδειας, πραγματοποιούνται πριν από την έκδοση της νέας άδειας.

4.5. Η άδεια πρέπει να βρίσκεται ανά πάσα στιγμή επί του οικείου σκάφους και να παρουσιάζεται κατά τη διάρκεια κάθε ελέγχου στις αρχές που έχουν οριστεί για το σκοπό αυτό.

ΚΕΦΑΛΑΙΟ ΙΙI

Τέλη

1. Τα τέλη υπολογίζονται για κάθε σκάφος με βάση τα ετήσια ποσοστά που καθορίζονται στα τεχνικά δελτία του πρωτοκόλλου. Στην περίπτωση τριμηνιαίων ή εξαμηνιαίων αδειών και με εξαίρεση τα σκάφη πελαγικής αλιείας , τα τέλη υπολογίζονται pro rata temporis και προσαυξάνονται κατά 3% ή 2% αντίστοιχα για να καλυφθούν τα έξοδα έκδοσης των αδειών. Το ποσό των τελών περιλαμβάνει κάθε άλλο σχετικό δικαίωμα ή φόρο, εκτός από τον φόρο υπέρ τρίτων[5], τα λιμενικά τέλη ή τα έξοδα παροχής υπηρεσιών. Με την επιφύλαξη των διατάξεων του άρθρου 12 του πρωτοκόλλου, εγγράφεται στην οικονομική νομοθεσία πρόβλεψη στον προϋπολογισμό για τη χρηματοδότηση του σώματος των ορκωτών και ανεξάρτητων επιστημονικών παρατηρητών και ελεγκτών, και η οποίο θα αντικαταστήσει την ξεχωριστή πληρωμή, όπως ίσχυε με το προηγούμενο πρωτόκολλο.

Με εξαίρεση τις κατηγορίες 7 και 8 (θυνναλιευτικά – βλ. κεφ. XIV) και τις κατηγορίες 9 και 11 (μηνιαίες πληρωμές), ο φόρος υπέρ τρίτων οφείλεται για κάθε πλήρες τρίμηνο, ανεξάρτητα από την ενδεχόμενη ύπαρξη περιόδου βιολογικής ανάπαυσης.

Η συναλλαγματική ισοτιμία (MRO/€) που χρησιμοποιείται για την πληρωμή του φόρου υπέρ τρίτων για το ημερολογιακό έτος είναι ο μέσος όρος του προηγουμένου έτους όπως υπολογίζεται από την Κεντρική Τράπεζα της Μαυριτανίας και διαβιβάζεται το αργότερο την 1η Δεκεμβρίου του έτους που προηγείται της εφαρμογής του.

2. Τα τέλη καταβάλλονται ανά τρίμηνο, εκτός από μικρότερες περιόδους που προβλέπονται στην παρούσα συμφωνία ή απορρέουν από την εφαρμογή της, για τις οποίες καταβάλλονται κατ' αναλογίαν της πραγματικής ισχύος της άδειας.

3. Ένα τρίμηνο αντιστοιχεί στην περίοδο των τριών μηνών που αρχίζει είτε την 1η Οκτωβρίου είτε την 1η Ιανουαρίου, είτε την 1η Απριλίου, είτε την 1η Ιουλίου, εκτός της πρώτης και της τελευταίας περιόδου του πρωτοκόλλου που καλύπτουν αντίστοιχα τις περιόδους από 01.08.2008 έως 30.09.2008 και από 01.03.2012 έως 31.07.2012.

ΚΕΦΑΛΑΙΟ IV

Διαδικασίες πληρωμής

1. Οι πληρωμές πραγματοποιούνται σε ευρώ ως εξής:

α) για τα τέλη:

- με μεταφορά σε έναν από τους λογαριασμούς στο εξωτερικό της Κεντρικής Τράπεζας της Μαυριτανίας υπέρ του Δημόσιου Ταμείου της Μαυριτανίας.

β) για τα έξοδα που αφορούν τον φόρο υπέρ τρίτων:

- με μεταφορά σε έναν από τους λογαριασμούς στο εξωτερικό της Κεντρικής Τράπεζας της Μαυριτανίας υπέρ της Εποπτεύουσας Αρχής.

γ) για τα πρόστιμα:

- με μεταφορά σε έναν από τους λογαριασμούς στο εξωτερικό της Κεντρικής Τράπεζας της Μαυριτανίας υπέρ του Δημόσιου Ταμείου της Μαυριτανίας.

δ) για τα πρόστιμα σχετικά με τις υπερβάσεις των ποσοτήτων των αδειών

- με μεταφορά σε έναν από του λογαριασμούς στο εξωτερικό της Κεντρικής Τράπεζας της Μαυριτανίας υπέρ του Υπουργείου.

2. Τα ποσά που αναφέρονται στο ανωτέρω σημείο 1 θεωρούνται ότι έχουν εισπραχθεί όταν το Δημόσιο Ταμείο ή το Υπουργείο το επιβεβαιώσουν με βάση τις κοινοποιήσεις της Κεντρικής Τράπεζας της Μαυριτανίας.

3. Πριν από την έναρξη ισχύος του πρωτοκόλλου, οι αρχές της Μαυριτανίας διαβιβάζουν στην Επιτροπή τον κατάλογο των λογαριασμών της Κεντρικής Τράπεζας της Μαυριτανίας στο εξωτερικό με στοιχεία που διευκολύνουν την πραγματοποίηση διεθνών εμβασμάτων (Κωδικός BIC και IBAN).

ΚΕΦΑΛΑΙΟ V

Ανακοίνωση των στοιχείων που αφορούν τα αλιεύματα

1. Η διάρκεια της αλιευτικής εξόρμησης ενός κοινοτικού σκάφους ορίζεται ως εξής:

- είτε η περίοδος που μεσολαβεί μεταξύ μιας εισόδου και μιας εξόδου στη ζώνη αλιείας της Μαυριτανίας,

- είτε η περίοδος που μεσολαβεί μεταξύ μιας εισόδου στη ζώνη αλιείας της Μαυριτανίας και μιας μεταφόρτωσης,

- είτε η περίοδος που μεσολαβεί μεταξύ μιας εισόδου στην ζώνη αλιείας της Μαυριτανίας και μιας εκφόρτωσης στη Μαυριτανία.

2. Ημερολόγιο αλιείας

2.1. Οι πλοίαρχοι των σκαφών υποχρεούνται να καταχωρούν ημερησίως όλες τις ενέργειες που προσδιορίζονται στο ημερολόγιο αλιείας, υπόδειγμα του οποίου επισυνάπτεται στο προσάρτημα 2 του παρόντος παραρτήματος και το οποίο μπορεί να αποτελέσει αντικείμενο τροποποιήσεων σύμφωνα με την νομοθεσία της Μαυριτανίας. Το εν λόγω έγγραφο συμπληρώνεται ορθά και ευανάγνωστα και υπογράφεται από τον πλοίαρχο του σκάφους. Για τα σκάφη που αλιεύουν άκρως μεταναστευτικά είδη, ισχύουν οι διατάξεις του κεφαλαίου XIV του παρόντος παραρτήματος.

Το περιθώριο ανοχής στις αποκλίσεις μεταξύ των αλιευμάτων που δηλώνονται στο ημερολόγιο αλιείας και του αποτελέσματος της επιθεώρησης καθορίζεται σε:

- 7% για την αλιεία χωρίς ψυκτικές εγκαταστάσεις

- 4% για την μη πελαγική αλιεία με ψυκτικές εγκαταστάσεις

- 2 % για την πελαγική αλιεία με ψυκτικές εγκαταστάσεις

2.2. Το ημερολόγιο αλιείας με ελλείψεις ή με λανθασμένες πληροφορίες θεωρείται ως μη τηρούμενο.

2.3. Κατά το τέλος κάθε αλιευτικής εξόρμησης, το πρωτότυπο του ημερολογίου αλιείας πρέπει να διαβιβάζεται από τον πλοίαρχο του σκάφους στην Εποπτεύουσα Αρχή. Εντός προθεσμίας 15 εργάσιμων ημερών, ο εφοπλιστής υποχρεούται να διαβιβάσει αντίγραφο του εν λόγω ημερολογίου στις εθνικές αρχές του κράτους μέλους και στην Επιτροπή, μέσω της Αντιπροσωπείας.

2.4. Η μη τήρηση μιας εκ των διατάξεων που προβλέπονται στα παραπάνω σημεία 2.1, 2.2 και 2.3 έχει ως αποτέλεσμα, με την επιφύλαξη των προβλεπόμενων ποινών από την νομοθεσία της Μαυριτανίας, την αυτόματη αναστολή της άδειας αλιείας μέχρις ότου ο εφοπλιστής εκπληρώσει τις υποχρεώσεις του.

2.5 Τα δύο μέρη συμφωνούν να προωθήσουν την εφαρμογή ηλεκτρονικού συστήματος ημερολογίου αλιείας.

2.6 Για τα σκάφη πελαγικής αλιείας (κατηγορίες 9 και 11), ο έλεγχος των αλιευμάτων πραγματοποιείται κατά τις εκφορτώσεις, τις μεταφορτώσεις ή το τέλος της εξόρμησης.

3. Παράρτημα του ημερολογίου αλιείας (Δηλώσεις εκφόρτωσης και μεταφόρτωσης)

3.1. Κατά την εκφόρτωση ή την μεταφόρτωση, οι πλοίαρχοι των σκαφών υποχρεούνται να συμπληρώνουν ευανάγνωστα και ορθά και να υπογράφουν το παράρτημα του ημερολογίου αλιείας, υπόδειγμα του οποίου επισυνάπτεται στο προσάρτημα 3 του παρόντος παραρτήματος.

3.2. Μετά το πέρας κάθε εκφόρτωσης, ο εφοπλιστής διαβιβάζει το πρωτότυπο του παραρτήματος του ημερολογίου αλιείας στην Εποπτεύουσα Αρχή, με αντίγραφο στο Υπουργείο, εντός προθεσμίας που δεν υπερβαίνει τις 30 ημέρες. Εντός της ίδιας προθεσμίας, αντίγραφο διαβιβάζεται στις εθνικές αρχές του κράτους μέλους και στην Επιτροπή, μέσω της Αντιπροσωπείας. Για τα σκάφη πελαγικής αλιείας ορίζεται προθεσμία 15 ημερών.

3.3. Μετά το πέρας κάθε επιτρεπόμενης μεταφόρτωσης, ο πλοίαρχος καταθέτει αμέσως το πρωτότυπο του παραρτήματος του ημερολογίου αλιείας στην Εποπτεύουσα Αρχή, με αντίγραφο στο Υπουργείο. Εντός προθεσμίας 15 εργάσιμων ημερών, διαβιβάζεται αντίγραφο στις εθνικές αρχές του κράτους μέλους και στην Επιτροπή, μέσω της Αντιπροσωπείας.

3.4. Η μη τήρηση μιας εκ των διατάξεων που προβλέπονται στα παραπάνω σημεία 3.1, 3.2 και 3.3 έχει ως αποτέλεσμα την αυτόματη αναστολή της άδειας αλιείας μέχρις ότου ο εφοπλιστής εκπληρώσει τις υποχρεώσεις του.

4. Τριμηνιαίες δηλώσεις αλιευμάτων

4.1. Η Επιτροπή μέσω της Αντιπροσωπείας κοινοποιεί στο Υπουργείο, πριν από το τέλος του τρίτου μήνα κάθε τριμήνου, τις ποσότητες των αλιευμάτων που αλιεύθηκαν κατά το προηγούμενο τρίμηνο από όλα τα σκάφη της Κοινότητας. Για τα σκάφη πελαγικής αλιείας των κατηγοριών 9 και 11, η εν λόγω κοινοποίηση γίνεται σε μηνιαία βάση εντός προθεσμίας η οποία δεν υπερβαίνει τις 30 ημέρες του επόμενου μήνα.

4.2. Τα κοινοποιούμενα δεδομένα είναι μηνιαία και διαβιβάζονται ανά τύπο αλιείας, ανά σκάφος και για όλα τα είδη.

4.3 Τα στοιχεία αυτά διαβιβάζονται επίσης στο Υπουργείο με τη χρήση ηλεκτρονικού αρχείου σε μορφότυπο συμβατό με το λογισμικό που χρησιμοποιείται στο Υπουργείο.

5. Αξιοπιστία των στοιχείων

Οι πληροφορίες που περιέχονται στα έγγραφα που αναφέρονται στα παραπάνω σημεία 1, 2, 3 και 4, πρέπει να ανταποκρίνονται στα πραγματικά αλιεύματα προκειμένου να αποτελέσουν μια από τις βάσεις παρακολούθησης της εξέλιξης των αλιευτικών πόρων.

Εφαρμόζεται η ισχύουσα νομοθεσία της Μαυριτανίας σχετικά με τα ελάχιστα μεγέθη των αλιευμάτων που διατηρούνται επί του σκάφους, και η οποία περιέχεται στο προσάρτημα 6.

Στο προσάρτημα 7 παρέχεται κατάλογος των συντελεστών μετατροπής που εφαρμόζονται για τα αλιεύματα χωρίς κεφάλι/ολόκληρα και/ή εκσπλαχνισμένα/ολόκληρα.

ΚΕΦΑΛΑΙΟ VI

Παρεμπίπτοντα αλιεύματα

1. Τα ποσοστά των παρεμπιπτόντων αλιευμάτων προσδιορίζονται ανά πάσα στιγμή της αλιευτικής δραστηριότητας βάσει του συνολικού βάρους των ζωντανών αλιευμάτων επί του σκάφους, σύμφωνα με τη νομοθεσία της Μαυριτανίας. Στο προσάρτημα 5 του παρόντος παραρτήματος περιλαμβάνονται τα ποσοστά αυτά για κάθε κατηγορία αλιείας.

Οι κανονιστικές διατάξεις σχετικά με τα παρεμπίπτοντα αλιεύματα αναφέρονται στις εκδοθείσες άδειες.

2. Για κάθε υπέρβαση των επιτρεπόμενων ποσοστών των παρεμπιπτόντων αλιευμάτων, επιβάλλονται κυρώσεις σύμφωνα με τη νομοθεσία της Μαυριτανίας και είναι δυνατόν να επιβληθεί μέχρι και οριστική απαγόρευση όλων των αλιευτικών δραστηριοτήτων στη Μαυριτανία στους παραβάτες πλοιάρχους καθώς και στα σκάφη.

3. Απαγορεύεται η διατήρηση επί του σκάφους ειδών χωρίς άδεια και επιβάλλονται κυρώσεις σύμφωνα με τη νομοθεσία της Μαυριτανίας.

ΚΕΦΑΛΑΙΟ VII

Εκφορτώσεις στη Μαυριτανία

Τα συμβαλλόμενα μέρη, έχοντας επίγνωση της σημασίας της καλύτερης εναρμόνισης των δραστηριοτήτων τους με στόχο την από κοινού ανάπτυξη των αντίστοιχων αλιευτικών τους κλάδων, συμφώνησαν να ενθαρρύνουν τις εθελοντικές εκφορτώσεις και να θεσπίσουν τις ακόλουθες διατάξεις σχετικά με τις εν λόγω εκφορτώσεις στους λιμένες της Μαυριτανίας.

ΓΕΝΙΚΟΙ ΟΡΟΙ ΚΑΙ ΧΡΗΜΑΤΟΟΙΚΟΝΟΜΙΚΑ ΚΙΝΗΤΡΑ

1. Οι εκφορτώσεις πραγματοποιούνται στο λιμάνι της Μαυριτανίας Nouadhibou. Ο εφοπλιστής που πρόκειται να εκφορτώσει, επιλέγει την ημερομηνία εκφόρτωσης. Πληροφορεί σχετικά τις λιμενικές αρχές της Μαυριτανίας με τηλεομοιοτυπία ή με ηλεκτρονικό ταχυδρομείο, εβδομήντα δύο ώρες πριν από την προβλεπόμενη άφιξη στον λιμένα, προσδιορίζοντας κατ' εκτίμηση τη συνολική ποσότητα που πρόκειται να εκφορτωθεί. Οι λιμενικές αρχές επιβεβαιώνουν, με το ίδιο μέσο, στον πράκτορα ή στον εφοπλιστή, εντός προθεσμίας εικοσιτεσσάρων ωρών, ότι οι εργασίες εκφόρτωσης θα πραγματοποιηθούν εντός εικοσιτετραώρου από την άφιξη στον λιμένα.

2. Η διάρκεια των εργασιών εκφόρτωσης δεν υπερβαίνει τις εικοσιτέσσερις ώρες μετά την άφιξη του σκάφους στον λιμένα.

3. Μετά το πέρας των εργασιών εκφόρτωσης, οι αρμόδιες λιμενικές αρχές παραδίδουν στον πλοίαρχο πιστοποιητικό εκφόρτωσης.

4. Κατά τη διάρκεια της παραμονής του σκάφους στον λιμένα, οι ναυτικοί-αλιείς απολαύουν καθεστώτος ελεύθερης διακίνησης με «ναυτικό φυλλάδιο».

5. Τα σκάφη της Κοινότητας που πραγματοποιούν εκφορτώσεις ή μεταφορτώσεις στη Μαυριτανία, δικαιούνται μείωσης των τελών άδειας για την περίοδο κατά την οποία πραγματοποιείται η εκφόρτωση ή η μεταφόρτωση. Το ποσοστό μείωσης ανέρχεται στο 25% του κόστους της ισχύουσας άδειας για τα σκάφη που εκφορτώνουν και στο 15% για τα σκάφη που μεταφορτώνουν. Εν τούτοις :

- Η μείωση των τελών άδειας δεν εφαρμόζεται όταν το σκάφος εκφορτώνει/μεταφορτώνει λιγότερο από το 15% των αλιευμάτων που έχουν δηλωθεί στο ημερολόγιο αλιείας της περιόδου ισχύος της εν λόγω άδειας·

- Η μείωση των τελών άδειας εφαρμόζεται κατ' αναλογία στο σκάφος το οποίο εκφορτώνει/μεταφορτώνει μεταξύ 16% και 65% των αλιευμάτων που έχουν δηλωθεί στο ημερολόγιο αλιείας της περιόδου ισχύος της εν λόγω άδειας·(παράδειγμα: όταν δηλώνεται ότι έχει εκφορτωθεί το 30% των αλιευμάτων τότε το σκάφος επωφελείται μείωσης κατά 30% επί του 25% που παραχωρείται επί του τέλους)·

- Η μείωση των τελών άδειας εφαρμόζεται πλήρως όταν το σκάφος εκφορτώνει/μεταφορτώνει περισσότερο από το 65% των αλιευμάτων που έχουν δηλωθεί στο ημερολόγιο αλιείας της περιόδου ισχύος της εν λόγω άδειας·

6. Λεπτομέρειες εφαρμογής: Τα αντίγραφα του πιστοποιητικού ή των πιστοποιητικών εκφόρτωσης σχετικά με τις εργασίες που πραγματοποιήθηκαν από ένα σκάφος, διαβιβάζονται στην Επιτροπή μέσω της Αντιπροσωπείας. Κατά την υποβολή νέας αίτησης άδειας για το εν λόγω σκάφος, η Επιτροπή διαβιβάζει στο Υπουργείο αντίγραφα των πιστοποιητικών τα οποία συνοδεύονται από αίτηση μείωσης των τελών για τη νέα άδεια.

7. Πριν από τη λήξη του πρώτου εξαμήνου εφαρμογής του παρόντος πρωτοκόλλου, το Υπουργείο κοινοποιεί στην Επιτροπή πληροφορίες σχετικά με τα κάτωθι:

- γενικοί όροι εκφόρτωσης καθώς και λιμενικά τέλη·

- εγκεκριμένες εγκαταστάσεις σύμφωνα με τη σχετική κοινοτική νομοθεσία·

- τελωνειακές αποθήκες

- μέγιστο μέγεθος και αριθμός σκαφών που μπορούν να προσεγγίσουν

- επικρατούσες συνθήκες και χωρητικότητα αποθήκευσης κατεψυγμένων προϊόντων (-22°C), διατηρούμενων με απλή ψύξη και νωπών

- μεταφορικά μέσα και συχνότητα μεταφοράς προϊόντων αλιείας προς εξωτερικές αγορές

- συνθήκες και μέσες τιμές εφοδιασμού (καύσιμα, τροφοδοσία, κλπ. ...)

- διακριτικό κλήσεως ασυρμάτου, αριθμοί τηλεφώνου, τηλεομοιοτυπίας και τηλετύπου καθώς και ωράρια λειτουργίας των υπηρεσιών των λιμενικών αρχών

- οποιαδήποτε άλλη πληροφορία, η οποία μπορεί να διευκολύνει τις εργασίες εκφόρτωσης.

ΦΟΡΟΛΟΓΙΚΟΙ ΚΑΙ ΧΡΗΜΑΤΟΟΙΚΟΝΟΜΙΚΟΙ ΟΡΟΙ

Τα κοινοτικά σκάφη που εκφορτώνουν στο Nouadhibou, απαλλάσσονται από οποιοδήποτε φόρο ή επιβάρυνση ισοδύναμου αποτελέσματος, εκτός από τους λιμενικούς φόρους και έξοδα, τα οποία, υπό τους ίδιους όρους, επιβάλλονται στα σκάφη της Μαυριτανίας.

Τα αλιευτικά προϊόντα απολαύουν οικονομικού τελωνειακού καθεστώτος σύμφωνα με την ισχύουσα νομοθεσία της Μαυριτανίας. Κατά συνέπεια, απαλλάσσονται από οποιαδήποτε τελωνειακή διατύπωση ή δασμό, ή επιβάρυνση ισοδύναμου αποτελέσματος κατά την είσοδό τους στο λιμάνι της Μαυριτανίας ή κατά την εξαγωγή τους και θεωρούνται ως εμπορεύματα υπό «προσωρινή διαμετακόμιση» («προσωρινή αποθήκευση»).

Ο εφοπλιστής αποφασίζει για τον προορισμό των προϊόντων του σκάφους του. Τα προϊόντα μπορούν να μεταποιηθούν, να εισαχθούν σε τελωνειακή αποθήκη, να πωληθούν στη Μαυριτανία ή να εξαχθούν (έναντι συναλλάγματος).

Οι πωλήσεις στη Μαυριτανία, οι οποίες προορίζονται για την αγορά της Μαυριτανίας, υπόκεινται στους ίδιους φόρους και εισφορές με εκείνες που ισχύουν για τα προϊόντα αλιείας της Μαυριτανίας.

Τα κέρδη μπορούν να εξαχθούν χωρίς συμπληρωματικές επιβαρύνσεις (απαλλαγή τελωνειακών δασμών και επιβαρύνσεων ισοδύναμου αποτελέσματος).

Τα λιμενικά τέλη για την μεταφόρτωση στις επιτρεπόμενες ζώνες οι οποίες προβλέπονται στο προσάρτημα 5 του πρωτοκόλλου, καθορίζονται σε 1,25$ ανά τόνο ιχθύων που μεταφορτώνονται. Για την αλλαγή του ύψους του λιμενικού τέλους απαιτείται η συγκατάθεση της μεικτής επιτροπής της συμφωνίας.

Η λιμενική αρχή επιβάλλει επίσης το τέλος εισόδου και εξόδου στα πλοία μεταφοράς και ανεφοδιασμού.

Τα μέτρα αυτά τα οποία ισχύουν από την 1η Δεκεμβρίου 2007 θα αποτελέσουν αντικείμενο αξιολόγησης μετά από ένα έτος εφαρμογής.

ΚΕΦΑΛΑΙΟ VIII

Ναυτολόγηση μαυριτανών ναυτικών

1. Εκτός από τα θυνναλιευτικά γρι-γρι, τα οποία προσπαθούν να ναυτολογούν τουλάχιστον ένα μαυριτανό ναυτικό ανά σκάφος, τα θυνναλιευτικά με καλάμια που ναυτολογούν υποχρεωτικά 3 μαυριτανούς ναυτικούς ανά σκάφος και τα σκάφη πελαγικής αλιείας της κατηγορίας 11, για τα οποία προβλέπονται μεταβατικές διατάξεις στο σημείο 6 του κεφαλαίου XV του παρόντος παρατήματος, κάθε σκάφος της Κοινότητας ναυτολογεί υποχρεωτικά κατά την διάρκεια της αλιευτικής εξόρμησης, τουλάχιστον τους εξής αριθμούς μαυριτανών ναυτικών:

- 2 ναύτες και 1 αξιωματικό ή 1 παρατηρητή για τα σκάφη ολικής χωρητικότητας κάτω των 200 GT,

- 3 ναύτες και 1 αξιωματικό ή 1 παρατηρητή για τα σκάφη ολικής χωρητικότητας ίσης ή μεγαλύτερης των 200 GT και μικρότερης των 250 GT,

- 4 ναύτες και 1 αξιωματικό ή 1 παρατηρητή για τα σκάφη ολικής χωρητικότητας ίσης ή μεγαλύτερης των 250 GT και μικρότερης των 300 GT,

- 6 ναυτικούς και 1 αξιωματικό για τα σκάφη ολικής χωρητικότητας ίσης ή μεγαλύτερης των 300 GT και μικρότερης των 350 GT,

- 7 ναυτικούς και 1 αξιωματικό για τα σκάφη ολικής χωρητικότητας ίσης ή μεγαλύτερης των 350 GT και μικρότερης των 500 GT,

- 8 ναυτικούς και 1 αξιωματικό για τα σκάφη ολικής χωρητικότητας ίσης ή μεγαλύτερης των 500 GT και μικρότερης των 800 GT,

- αριθμό ναυτικών που ισοδυναμεί με ποσοστό 37 % του πληρώματος, με ελάχιστο όριο 8 ναύτες και 2 αξιωματικούς, για τα σκάφη ολικής χωρητικότητας ίσης ή μεγαλύτερης των 800 GT και μικρότερης των 2.000 GT,

- αριθμό ναυτικών που ισοδυναμεί με ποσοστό 37 % του πληρώματος, με ελάχιστο όριο 12 ναύτες και 2 αξιωματικούς, για τα σκάφη ολικής χωρητικότητας άνω των 2.000 GT.

1.2 Για σκάφη χωρητικότητας ίσης ή μεγαλύτερης από 800 GT, ο ελάχιστος αριθμός των ναυτολογούμενων ναυτικών μειώνεται κατά 2 για κάθε επιπλέον ναυτολογούμενο αξιωματικό.

1.3 Οι εφοπλιστές επιλέγουν ελεύθερα τους προς ναυτολόγηση στα σκάφη μαυριτανούς ναύτες και αξιωματικούς σύμφωνα με τις διατάξεις του κώδικα εμπορικού ναυτικού.

2. Ο εφοπλιστής ή ο αντιπρόσωπός του κοινοποιεί στο Υπουργείο τα ονόματα των μαυριτανών ναυτικών που ναυτολογήθηκαν στο συγκεκριμένο σκάφος, αναφέροντας τα στοιχεία εγγραφής τους στο ναυτολόγιο.

3. Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία εφαρμόζεται αυτοδικαίως στους ναυτικούς που ναυτολογούνται στα κοινοτικά αλιευτικά σκάφη. Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.

4. Οι συμβάσεις απασχόλησης των μαυριτανών ναυτικών, αντίγραφο των οποίων παραδίδεται στους υπογράφοντες, συνάπτονται μεταξύ του/των αντιπροσώπου/ων των εφοπλιστών και των ναυτικών ή/και των συνδικάτων τους ή των εκπροσώπων αυτών σε συνεργασία με την αρμόδια αρχή της Μαυριτανίας. Οι συμβάσεις αυτές εγγυώνται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται, συμπεριλαμβανομένης της ασφάλισης ζωής, ασθενείας και ατυχήματος.

5. Ο εφοπλιστής ή ο αντιπρόσωπός του πρέπει να διαβιβάζει, εντός προθεσμίας δύο μηνών από την έκδοση της άδειας, αντίγραφο της εν λόγω σύμβασης θεωρημένο από τις αρμόδιες αρχές του αντίστοιχου κράτους μέλους, απευθείας στο Υπουργείο.

6. Ο μισθός των μαυριτανών ναυτικών βαρύνει τους εφοπλιστές. Καθορίζεται, πριν την έκδοση των αδειών, με κοινή συμφωνία μεταξύ των εφοπλιστών ή των αντιπροσώπων τους και των ενδιαφερομένων μαυριτανών ναυτικών ή των αντιπροσώπων τους. Εντούτοις, οι αποδοχές των μαυριτανών ναυτικών δεν μπορούν να είναι κατώτερες από εκείνες που εφαρμόζονται στα μαυριτανικά πληρώματα, ενώ πρέπει να συμφωνούν με τους κανόνες της ΔΟΕ και, σε καμία περίπτωση, δεν πρέπει να είναι κατώτερες από τις προβλεπόμενες από αυτούς.

7. Εάν ένας ή περισσότεροι ναυτικοί που απασχολούνται επί του σκάφους δεν παρουσιαστούν την καθορισμένη ώρα για την αναχώρηση του σκάφους, το σκάφος αυτό επιτρέπεται να αρχίσει το προβλεπόμενο αλιευτικό ταξίδι, αφού πληροφορήσει τις αρμόδιες αρχές του λιμένα επιβίβασης για τον ελλιπή αριθμό των απαιτούμενων ναυτικών και αφού ενημερώσει το ναυτολόγιό του. Οι εν λόγω αρχές ενημερώνουν σχετικά την Εποπτεύουσα αρχή.

Οι εφοπλιστής υποχρεούται να λάβει τα αναγκαία μέτρα προκειμένου το σκάφος του να ναυτολογήσει τον αριθμό ναυτικών που απαιτείται από την παρούσα συμφωνία, το αργότερο κατά το επόμενο ταξίδι.

8. Σε περίπτωση που δεν ναυτολογηθούν μαυριτανοί ναυτικοί για λόγους άλλους εκτός από εκείνον που αναφέρεται στο προηγούμενο σημείο, οι εφοπλιστές των συγκεκριμένων κοινοτικών σκαφών υποχρεούνται να καταβάλουν κατ’ αποκοπή ποσό 20 ευρώ για κάθε ημέρα αλιείας στην αλιευτική ζώνη της Μαυριτανίας ανά ναυτικό, εντός μέγιστης προθεσμίας 3 μηνών.

Η πληρωμή για την μη επιβίβαση ναυτικών γίνεται ανάλογα με τον πραγματικό αριθμό ημερών αλιείας και όχι ανάλογα με την διάρκεια ισχύος της άδειας.

Το ποσό αυτό θα χρησιμοποιείται για την κατάρτιση των μαυριτανών ναυτικών-αλιέων και θα καταβάλλεται στον λογαριασμό που αναφέρεται στο σημείο 1 β) του κεφαλαίου ΙV του παρόντος παραρτήματος.

9. Η Επιτροπή μέσω της Αντιπροσωπείας κοινοποιεί στο Υπουργείο, ανά εξάμηνο, τον κατάλογο των Μαυριτανών ναυτικών που έχουν ναυτολογηθεί στα σκάφη της Κοινότητας, την 1η Ιανουαρίου και την 1η Ιουλίου κάθε έτους, αναφέροντας τα στοιχεία της εγγραφής τους στο ναυτικό μητρώο, καθώς και το όνομα των σκαφών στα οποία ναυτολογήθηκαν.

10. Με την επιφύλαξη των διατάξεων του παραπάνω σημείου 7, η κατ’ επανάληψη αθέτηση εκ μέρους των εφοπλιστών της ναυτολόγησης του προβλεπόμενου αριθμού μαυριτανών ναυτικών έχει ως αποτέλεσμα την αυτόματη αναστολή της άδειας αλιείας του σκάφους, μέχρι την εκπλήρωση της υποχρέωσης αυτής.

ΚΕΦΑΛΑΙΟ ΙΧ

Τεχνικός έλεγχος

1. Μία φορά το έτος, καθώς επίσης και μετά από μεταβολές της χωρητικότητας του σκάφους ή της κατηγορίας αλιείας, που έχει ως αποτέλεσμα τη χρήση διαφορετικών τύπων αλιευτικών εργαλείων, κάθε σκάφος της Κοινότητας πρέπει να παρουσιάζεται στο λιμάνι του Nouadhibou ή του Nouakchott προκειμένου να υποβληθεί στις επιθεωρήσεις που προβλέπονται από την ισχύουσα νομοθεσία. Οι επιθεωρήσεις αυτές πραγματοποιούνται υποχρεωτικά εντός προθεσμίας 48 ωρών από την άφιξη του πλοίου στον λιμένα.

Οι λεπτομέρειες για τους τεχνικούς ελέγχους των θυνναλιευτικών σκαφών, των παραγαδιάρικων επιφανείας και των σκαφών πελαγικής αλιείας καθορίζονται στα κεφάλαια XIV και XV του παρόντος παραρτήματος.

2. Μετά το πέρας ελέγχου με θετικά αποτελέσματα, χορηγείται βεβαίωση στον πλοίαρχο του σκάφους, η ισχύς της οποίας είναι ίση προς την ισχύ της άδειας, η οποία και παρατείνεται εκ των πραγμάτων για τα σκάφη που ανανεώνουν την άδειά τους εντός του έτους. Η βεβαίωση αυτή πρέπει να διατηρείται μονίμως επί του σκάφους.

3. Ο τεχνικός έλεγχος γίνεται για να διαπιστωθεί η συμβατότητα των τεχνικών χαρακτηριστικών και των εργαλείων που βρίσκονται στο σκάφος και να επαληθευτεί εάν τηρούνται οι διατάξεις που αφορούν το πλήρωμα της Μαυριτανίας.

4. Τα έξοδα που αφορούν τους ελέγχους επιβαρύνουν τους εφοπλιστές και καθορίζονται σύμφωνα με την κλίμακα την οποία ορίζει η νομοθεσία της Μαυριτανίας και η οποία κοινοποιείται στην Κοινότητα. Δεν μπορούν να υπερβαίνουν τα ποσά που καταβάλλονται συνήθως από τα άλλα σκάφη για τις ίδιες υπηρεσίες.

5. Η αθέτηση των διατάξεων που προβλέπονται στα ανωτέρω σημεία 1 και 2 έχει ως αποτέλεσμα την αυτόματη ανάκληση της άδειας αλιείας μέχρι ότου ο εφοπλιστής συμμορφωθεί προς τις υποχρεώσεις του.

ΚΕΦΑΛΑΙΟ Χ

Αναγνώριση των σκαφών

1. Τα αναγνωριστικά στοιχεία κάθε σκάφους της Κοινότητας πρέπει να είναι σύμφωνα με τη σχετική κοινοτική ρύθμιση. Η ρύθμιση αυτή πρέπει να ανακοινώνεται στο Υπουργείο πριν από την έναρξη ισχύος του παρόντος πρωτοκόλλου. Κάθε τροποποίηση πρέπει να κοινοποιείται στο Υπουργείο τουλάχιστον 1 μήνα πριν από την έναρξη ισχύος της.

2. Κάθε σκάφος που αποκρύπτει τη σήμανση, το όνομα ή τον αριθμό νηολογίου του, υπόκειται στις κυρώσεις που προβλέπονται από την ισχύουσα νομοθεσία της Μαυριτανίας.

ΚΕΦΑΛΑΙΟ ΧΙ

Αναστολή ή ανάκληση των αδειών

Σε περίπτωση που η αναστολή ή οριστική ανάκληση της άδειας που αποφασίζονται από τις αρχές της Μαυριτανίας, κατ' εφαρμογή του παρόντος πρωτοκόλλου και της νομοθεσίας της Μαυριτανίας, αφορούν σκάφος της Κοινότητας, ο πλοίαρχος του εν λόγω σκάφους οφείλει να διακόψει αμέσως τις αλιευτικές του δραστηριότητες και να καταπλεύσει στο λιμάνι του Nouadhibou για να επιστρέψει το πρωτότυπο της άδειας στην Εποπτεύουσα Αρχή. Μετά την εκπλήρωση των απαιτούμενων διατυπώσεων, το Υπουργείο ενημερώνει την Επιτροπή, μέσω της Αντιπροσωπείας, σχετικά με την άρση της αναστολής και η άδεια επιστρέφεται.

ΚΕΦΑΛΑIΟ XII

Παραβάσεις

1. Για όλες τις παραβάσεις, επιβάλλονται κυρώσεις σύμφωνα με την νομοθεσία της Μαυριτανίας.

2. Για τις σοβαρές και πολύ σοβαρές παραβάσεις αλιείας, όπως ορίζονται από τη νομοθεσία της Μαυριτανίας, το Υπουργείο έχει το δικαίωμα να απαγορεύσει προσωρινά ή οριστικά όλες τις αλιευτικές δραστηριότητες στη Μαυριτανία για τα σκάφη, τους πλοιάρχους και ενδεχομένως τους εφοπλιστές που εμπλέκονται στις εν λόγω παραβάσεις.

ΚΕΦΑΛΑIΟ XIII

Πρόστιμα

Το ποσό του προστίμου που επιβάλλεται σε σκάφος της Κοινότητας καθορίζεται σύμφωνα με την νομοθεσία της Μαυριτανίας και κυμαίνεται εντός ψαλίδας που καθορίζει ελάχιστο και μέγιστο όριο, όπως προβλέπεται στη νομοθεσία της Μαυριτανίας. Το ποσό αυτό αποφασίζεται σύμφωνα με τη διαδικασία η οποία προβλέπεται στο κεφάλαιο VI, σημείο 3 του παραρτήματος II. Το ποσό του επιβληθέντος προστίμου μετατρέπεται σε ευρώ από την Εποπτεύουσα αρχή βάσει της συναλλαγματικής ισοτιμίας, όπως καθορίζεται στην παράγραφο 1 του κεφαλαίου III του παρόντος παραρτήματος. Τα δύο ποσά κοινοποιούνται συγχρόνως στον εφοπλιστή και στην Επιτροπή μέσω της Αντιπροσωπείας.

Η νομοθεσία της Μαυριτανίας καθώς και οι μεταγενέστερες τροποποιήσεις της κοινοποιούνται στην Κοινότητα.

ΚΕΦΑΛΑIΟ XIV

Διατάξεις που εφαρμόζονται στα σκάφη τα οποία αλιεύουν άκρως μεταναστευτικά είδη

(θυνναλιευτικά και παραγαδιάρικα επιφανείας)

1. Οι άδειες των θυναλλιευτικών γρι-γρι, των θυνναλιευτικών με καλάμια και των παραγαδιάρικων επιφανείας χορηγούνται για τις περιόδους που συμπίπτουν με τα ημερολογιακά έτη, εκτός του πρώτου και του τελευταίου έτους του παρόντος πρωτοκόλλου.

Το πρωτότυπο της άδειας πρέπει να διατηρείται συνεχώς επί του σκάφους και να παρουσιάζεται σε κάθε έλεγχο που διενεργείται από την Εποπτεύουσα αρχή. Η Ευρωπαϊκή Κοινότητα τηρεί επικαιροποιημένο σχέδιο καταλόγου των σκαφών για τα οποία έχει υποβληθεί αίτηση για έκδοση άδειας αλιείας σύμφωνα με τις διατάξεις του παρόντος πρωτοκόλλου. Το εν λόγω σχέδιο κοινοποιείται στο Υπουργείο μόλις καταρτιστεί και στη συνέχεια κάθε φορά που επικαιροποιείται. Μόλις παραληφθεί το εν λόγω σχέδιο καταλόγου καθώς και η κοινοποίηση της πληρωμής της προκαταβολής που διαβιβάζει η Επιτροπή στο Υπουργείο, το σκάφος εγγράφεται από την αρμόδια αρχή της Μαυριτανίας σε κατάλογο των σκαφών στα οποία επιτρέπεται η αλιεία, ο οποίος κοινοποιείται στην εποπτεύουσα αρχή . Στην περίπτωση αυτή, αποστέλλεται στον εφοπλιστή επικυρωμένο αντίγραφο του εν λόγω καταλόγου, το οποίο και φυλάσσεται επί του σκάφους, αντί της άδειας αλιείας, έως ότου εκδοθεί η άδεια.

Μόλις υποβληθούν οι αποδείξεις πληρωμής της προκαταβολής, το Υπουργείο εκδίδει την άδεια και εγγράφει το οικείο σκάφος στον κατάλογο των σκαφών στα οποία επιτρέπεται η αλιεία, ο οποίος κοινοποιείται στην Εποπτεύουσα Αρχή και στην Επιτροπή, μέσω της Αντιπροσωπείας.

2. Κάθε σκάφος το οποίο δραστηριοποιείται για πρώτη φορά στο πλαίσιο της συμφωνίας, πριν λάβει την άδεια, υποβάλλεται στις επιθεωρήσεις οι οποίες προβλέπονται από την ισχύουσα νομοθεσία. Οι επιθεωρήσεις αυτές είναι δυνατόν να πραγματοποιηθούν σε λιμένα του εξωτερικού που μπορεί να συμφωνηθεί εκ των προτέρων. Το σύνολο των εξόδων που συνδέονται με την επιθεώρηση αυτή βαρύνει τον εφοπλιστή.

3. Οι άδειες εκδίδονται μετά από καταβολή, με μεταφορά στον λογαριασμό που ορίζεται στο κεφάλαιο IV σημείο 1 (α), κατ’ αποκοπή ποσού το οποίο αντιστοιχεί στην προκαταβολή που αναφέρεται στα τεχνικά δελτία του πρωτοκόλλου. Το εν λόγω κατ’ αποκοπή ποσό ορίζεται αναλόγως του χρόνου ισχύος της άδειας για το πρώτο και το τελευταίο έτος της συμφωνίας.

Ο φόρος υπέρ τρίτων καταβάλλεται αναλόγως του χρόνου παραμονής των σκαφών στην ζώνη αλιείας της Μαυριτανίας. Οι μηνιαίες καταβολές θεωρείται ότι αντιστοιχούν σε περιόδους 30 ημερών πραγματικής αλιείας. Η παρούσα διάταξη διαφυλάσσει τον αδιαίρετο χαρακτήρα του φόρου αυτού, συνεπώς οφείλεται για κάθε μηνιαία περίοδο που έχει αρχίσει.

Η πρώτη μηνιαία δόση εξοφλείται κατά την υποβολή της αίτησης χορήγησης άδειας και λαμβάνεται υπόψη η σώρευση του αρ